title: Wet op beskerming van vroue en kinders as dekmantel om internet-inhoud te beheer

maintext:
“Die Film- en Publikasieraad-wysigingswetsontwerp is nie ŉ opregte poging om vrouens en kinders te beskerm nie, maar eerder ŉ poging om sensuur terug te bring onder die dekmantel van beskerming, en om beheer uit te oefen oor die inhoud van die internet en moet daarom verwerp word.” aldus Anton Alberts, VF Plus-voorsitter en parlementêre woordvoerder: Kommunikasie.
In die mediaverklaring sê Alberts verder dat hierdie houding van beheer is simptomaties van die ANC-regering se ingesteldheid van sentrale beheer oor elke aspek van die lewe.
Hy betwyfel nie dat skadelike inhoud weggehou moet word van kinders en die vervaardiging en verspreiding daarvan moet gestop word. Daar is egter meer sinvolle wyses om dit te doen, soos om die polisie se kinderbeskermingseenheid te laat versterk om die vervaardiging, verspreiding en die besit van kinderpornografie en ander onwettige inhoud in die land stop te sit.
Die VF Plus stem saam dat vroue en kinders in alle sfere van die samelewing beskerm moet word, en dit is belangrik dat nuwe tegnologiese platforms in lyn gebring moet word met hierdie doelwit.
Die vraag is egter of die ANC-regering met sy bedenklike rekord van menseregte met enige vorm van regulering vertrou kan word. Die vraag kan net beantwoord word deur die geskiedenis en fynskrif van die wetsontwerp te ondersoek. Daar is talle probleme, maar twee rooi ligte flikker.
Die eerste is die wetsontwerp se bepalings wat voorafgoedkeuring van internet-inhoud vereis voordat dit aanlyn geplaas kan word. Nie net is hierdie meganisme duidelik ‘n ongrondwetlike vorm van sensuur nie, maar sy omvang is groot en sluit feitlik enige aanlyn-inhoud in.
Dit is duidelik ongrondwetlik en is simptomaties van die ANC-regering se minagting van die Grondwet wat slegs verander wanneer die opposisie en die publiek dit teenstaan. Die ANC toets voortdurend die oordeel van beide die publiek en die Grondwet.
Nog ŉ probleem is dat sensors oënskynlik nie daarvan bewus is dat internet-inhoud nie werklik gereguleer kan word nie.
Reëls kan gemaak word vir inhoud wat op Suid-Afrikaanse bedieners gelaai en versprei word, maar niks kan gedoen word aan inhoud van buite die landsgrense nie buiten om dit aan buitelandse owerhede te rapporteer. Selfs dan is daar geen sekerheid of hulle sal optree nie.
Dit is dus jammer dat ŉ mens skepties moet wees oor die ware bedoelings van die regering ten opsigte van hierdie wetsontwerp. Die belange van vroue en kinders was waarskynlik nie voorop gestel toe hierdie meganismes van sensuur en beheer geskep is nie.


title: Smashblock / Amandelbult / Northam Platinum aansluitings

maintext:
Die EFF beplan ‘n massa optog vanaf die brug by die Smashblock aansluiting op die R510 na Northam en Rustenburg vir Donderdag 8 Maart. Vanaf 06:00 sal hulle by die brug oor die R510 vergader en daarvandaan beweeg tot by die Northam Platinum (Zondereinde) Myn/Amandelbult (Tumela) Myn-aansluiting.
By die valhek na die eiendom van Northam Platinum Zondereindemyn sal hulle om 08:00 ‘n memorandum aan die myn oorhandig.
Motoriste word gewaarsku om hierop voorbedag te wees en hulle roetebeplanning daarby aan te pas.
(Hooffoto: Argiewe – Maroela Media tydens ‘n vorige optog)
Related

fasttext_language: af


title: 64 Sterf in brand in Russiese winkelsentrum

maintext:
Ten minste 64 mense is dood toe ‘n brand Sondagmiddag in die groot Winter Cherry inkopiesentrum in Siberië in die Russiese steenkoolmyndorp Kemerovo uitgebreek het.
Die brand het op die boonste verdieping waar die bioskoopsale, ‘n trampoliensaal en kegelbane volgepak was met veral kinders, uitgebreek.
Dit het later geblyk dat die brand-uitgange geblokkeer was en dat kinders na bewering deur sommige Sentrum beamptes verhoed is om met die trappe na onder te beweeg.
Volgens berigte het die brand in die trampoliensaal uitgebreek en was daar geen brandalarm wat afgegaan het nie. Die brandbestreidingstoerusting wat veronderstel was om die brand te blus het blykbaar ook nie gewerk nie.
Daar was ook geen georganiseerde aksie om die mense uit die brandende gebou te kry nie.
Talle mense is vermis terwyl plaaslike onderwysers hulle leerlinge wat met vakansie was en dalk in die gebou tydens die brand was, probeer opspoor het.
Volgens die Russiese media het die gebou se dak ineengestort en die trampoliensaal en bioskoopsale in vlamme gehul.


title: Heerlike vermaak saam met Chris Else by KunsteGrot en nog

maintext:
Grotgangers is Vrydagaand 16 Maart heerlik vermaak met Chris Else se optrede in die KunsteGrot
Dit is reeds Chris se tweede optrede by die KunsteGrot en die waarderende mense wat die vertoning bygewoon het, het beslis van die beste van Chris ervaar.
Hy het sy vertoning afgesluit met ’n paar versoeke en toe ook sommer lekker begin saamkuier met sy eie lekker vermaak musiek.
Die volgende op die KunsteGrot se agenda is die Kindertoneel, Drakelina en die Towerklip. Alhoewel hierdie toneelstuk bedoel is vir kindertoneel kan die hele gesin dit saam met die kinders geniet. Jy sal dit beslis vermaaklik vind met Thabazimbi se eie toneelspelertjies uitgedos in hul sprokies kostuums.
Die vertonings is op Donderdag 19 en Vrydag 20 April om 18:00 en op Saterdag 21 April om 15:00. Maak ’n plan om dit nie mis te loop nie.
Toegang is slegs R20 per persoon.
Op Vrydag 11 Mei is dit Hannes Brümmer met “Wie’s jou Pappa?”, ’n komedie geskryf deur Hannes Brümmer self.
Met die getrippel van klein voetjies kom reuse-groot skoene om te vul! Die komediant en akteur Hannes Brümmer ondersoek in sy tweede volwaardige Skerpskerts-solovertoning die impak van ouerskap op ’n voormalige punk in plakkies, wat nou ’n tuisbly-pappa in pantoffels is.
Met ’n siniese blik en sy tong ferm in die kies word daar nie doekies omgedraai oor die vrese, vreugdes en verantwoordelikhede van pa-wees nie.
Moenie hierdie komedie wat reeds ‘n goeie ontvangs by Aardklop en die KKNK geniet het misloop nie. Teen net R150 per persoon is dit nou die tyd om die geldjies opsy te sit en vroegtydig te bespreek. Pak maar die Brannas en Coke saam met die eetgoed in die piekniekmandjies en geniet ‘n aand van heerlike vermaak teen ‘n billike prys.
Op 21 Junie is dit weereens die KunsteGrot verjaarsdag en weereens sal Touch of Class daar wees om die gehoor te vermaak. Hulle het geen bekendstelling nodig nie. Dink maar net aan die heerlike kuier verlede jaar saam met Touch of Class, ook tydens die “Grot” se verjaarsdag.
Kaartjies hiervoor beloop R200 per persoon. Wees verseker van ‘n aand van heerlike saamkuier en top vermaak. Meer oor die formaat van die aand se vermaak sal nader aan die tyd deurgegee word.
Skakel nou vir Rita by 083 744 8559, bespreek en koop jou kaartjie of sit solank ‘n deposito neer om jou plek te verseker.
Hooffoto: Chris Else saam met Vollie en Rita Volschenk


title: Limpopo Vee en Wild Diefstal Forum betrek wildboere

maintext:
In ‘n poging om meer wildboere te betrek by die probleme wat ondervind word in die bestryding van wild- en veediefstal het die Provinsiale Wild en Veediefstal Voorkoming Forum, ’n Nasionale RPO inisiatief wat deur Limpopo RPO (LIMRPO) gedryf en geadministreer word, besluit om die kwartaallikse vergaderings nie meer op een sentrale plek te hou nie.
Die forum word nou na die boere in verskillende gebiede geneem waar die eerste vergadering vir 2018 dan ook op 1 Maart in Bela-Bela aangebied is. Dit was goed deur die plaaslike SAPD en ander SAPD stasies in die Bela Bela SAPD cluster gebied bygewoon. SAPD van sover as Thabazimbi en boere van tot sover as Northam en Mogwadi (Dendron) het ook die vergadering bygewoon.
Die wild en veediefstal voorkomingsforum word sterk ondersteun deur die Provinsiale SAPD Kommissaris, die Provinsiale SAPD Veediefstal Eenheid, SAPD Sigbare Polisiëring en georganiseerde landbou organisasies soos Agri Limpopo, TLU SA Noord en NERPO. Ander parmante lede van die forum is o.a. die Nasionale Vervolging Gesag (NVG), LEDET, SAFLA, SPCA, WRSA en die Departement Landbou, Bosbou en Visserye.
Tydens die eerste vergadering is weer klem gelê op die aanmelding van wild en veediefstal gevalle en die verkillende wetgewing waaronder wild en vee diewe aangekla kan word.
Die onlangse gevalle in die Mokopane omgewing, waar diere slegs vermink word en nie geslag of lewend van plase verwyder word nie, is weer onder die soeklig geplaas.
Vee wat by slagpale opgespoor word met verdagte brandmerke en aan die oorspronklike eienaar terugbesorg is, is ’n enkele voorbeeld van die sukses wat die forum behaal. In ’n ander onlangse geval het ’n landdros beveel dat die boete wat aan wilddiewe opgelê was aan die betrokke boerevereniging betaal moet word.
Die volgende vergadering vind plaas op 31 Mei 2018 in die Modimolle-Vaalwater gebied. Plek en tyd sal vroegtydig bekend gemaak word en doen ons nou reeds ’n beroep op boere om die datum in hulle dagboeke aan te teken.
Wild en veediefstal is die oudste kriminele daad in mens se bestaan en dit moet soos ander landelike veiligheid kwessies met hand en tand beveg word.


title: Griep inentings nou beskikbaar by Medhof Apteek

maintext:
Die 2018 Griep inspuitings is nou beskikbaar en verkrygbaar by Medhof Apteek Thabazimbi.
Danie van Niekerk, Apteker en eienaar van Medhof Apteek in Thabazimbi, raai mense aan om die inenting so gou as moontlik te kry voordat die winter griep-seisoen ons tref.
Hierdie is nie net ten bate van jou goeie gesondheid nie maar help dit ook om die virus se verspreiding aan bande te lê.
Hy wys ook verder daarop dat die meeste mediese skemas nou griep inspuitings dek – maak gerus seker as u weer Medhof Apteek besoek.
Onthou Pensionarisdag: Elke Dinsdag
Vanderbijlstraat 66 Thabazimbi – Tel: (014) 777 1287
Tye:
Maandag – Vrydag: 07:00 – 18:00
Saterdae: 08:00 – 18:00
Sondae en Publieke Vakansiedae: 08:00 – 13:00 & 16:00 – 18:00


title: Sondagkommentaar - Saligheid nie vir liggelowiges nie

maintext:
Dat ‘n kerk gebruik word as ‘n terroriste basis is betreurenswaardig, maar dat die liggelowigheid van mense deur sogenaamde evangeliste misbruik word om hulself te verryk in die naam van Evangelie-verkondiging is ‘n euwel wat nie geduld mag word nie.
So moes die land verlede week aanskou hoe broers van die Mancoba Seven Angels Ministry kultus, wat na hulself as engele verwys, die meesterbrein was agter die aanval op die Ngcobo Polisiestasie in die Oos-Kaap waartydens vyf polisielede en ‘n afgetrede soldaat Dinsdagaand tydens ‘n aanval op die polisiestasie vermoor is en tien vuurwapens gesteel is.
Die aanvallers het in ‘n polisievoertuig, wat hulle gekaap en die twee insittendes vermoor het, op die vlug geslaan. Die voertuig is later verlate in ‘n sloot gevind.
Sewe verdagtes wat met die voorval verbind word is Vrydag tydens ‘n skietgeveg met die polisie in die kerk waar hulle skuiling geneem het doodgeskiet. Meer as tien verdagtes is in hegtenis geneem terwyl ‘n onbekende aantal daarin geslaag het om te ontsnap.
Daar is ook op verskeie vuurwapens beslag gelê. Drie van die Mancoba broers wat daarvan verdink word dat hulle deel van die meesterbrein was, is in die skietgeveg doodgeskiet.
Buiten die terreur engele is sowat 100 seksslawe, hoofsaaklik meisies tussen die ouderdom van 12 tot 21 jaar saam met verskeie babas, uit die kloue van die kultus gered.
Volgens die polisie is die dogters almal gebreinspoel en ontvang hulle berading.
Die kerk, wat deur die sewe Mancoba broers en hul ma bedryf is, se lidmate is verbied om enige identiteitsdokumente asook geboortesertifikate te besit en om skool te gaan.
Die ergste van alles is dat die ‘n hoofstuk 9 institusie verslag deur die Siviele Regskommissie reeds verlede jaar gedurende Oktober aan die Parlementêre portfolio koöperatiewe regering en tradisionele sake voorgelê is wat gewaarsku het dat die kultus ‘n gevaar inhou.
Volgens die persoon wat ‘n ondersoek so vroeg as in 2016 gelei het, sit al die lede en wag net op die koms van Jesus en is daar onrusbarende hoë risiko praktyke wat die dringende aandag van die regering vereis.
Die Parlement is gewaarsku dat daar probleme gaan ontstaan sodra die mense se geld opraak en het gewaarsku dat hulle dalk selfmoord gaan pleeg of dat iets ernstig gaan gebeur.
Gedurende onderhoude met die kerkleiers was dit duidelik dat hulle hulself as engele wat deur God gestuur is beskou het.
Op daardie stadium is 18 kinders gered en in veilige versorging geplaas.
Die stigter van die kerk, wat in 2015 oorlede is, se sewe seun het geweier om sy opvolger te erken het met hul ma hul eie kultus begin.
Lidmate van die kerk is gebreinspoel om hul huise en voertuie te verkoop en al hul besittings, selfs hul maandelikse pensioen, aan die engele oor te dra. Die engele was bekend in die gemeenskap waar hulle met hul duur voertuie rondgery het. Onlangs was die een engel in die nuus nadat hy gespog het waar hy saam met sy vrou op ‘n foto poseer het by die splinternuwe Lamborghini wat hy vir haar gekoop het. Hulle was ook bekend daarvoor dat hulle nie gewerk het nie.
Dat die gemeente se geld sou opraak kon lank voor die tyd voorspel word. Die aanval op die polisiestasie en die meegaande diefstal van 10 vuurwapens uit die polisiestasie word dan ook direk hieraan gekoppel, so ook die twee outomatiese tellers wat hulle daarna opgeblaas het.
Die vraag word gevra hoekom die gemeenskap en die regering toegelaat het dat sake so ver ontwikkel het dat die kerkleiers in booswigte ontwikkel het voordat daar besluite geneem is om die kultus verder te ondersoek.
Dit is daarom noodsaaklik dat die regering moet toesien dat alle kerke volgens landswette geregistreer is en dat dit nie in kultusse ontwikkel nie.
Gemeenskappe moet ook vrae begin vra oor predikers wat hulself uit die liggelowigheid van mense verryk.
‘n Versoek is ook deur die Siviele Regskommissie gerig dat die wet gewysig moet word om gelowe te reguleer, ‘n stap wat veroordeel word aangesien gemeenskappe dit nie as funksie van die regering beskou nie.
Wat wel gedoen kan word is dat inkomstes net soos by enige ander besigheid verklaar moet word en dat die “Keiser dalk ook sy gedeelte”, nie net van die lidmate af nie maar ook van die sogenaamde kerke ontvang.
Miskien het dit dalk tyd geword dat Evangeliste die ware evangelie van broederliefde eerder as die wraak van die Here en die mag van Satan begin verkondig. Mense moet nie geïntimideer word om in vrees te lewe en sodoende valse profete en Evangeliste te verryk nie.
Mense soos Julius Malema moet met sy wilde uitsprake dat Jan van Riebeeck ‘n krimineel is wat die land by die swartmense gesteel het, moet net in gedagte hou dat Van Riebeeck Jesus se hand vasgehou het toe hulle saam aan wal gestap het.
Agter hulle het die wiel, onbekend aan die Suider-Afrikaanse bodem, aangerol gekom met kruiwavragte vol letterkunde, die alfabet en hope kultuur.
Jesus is steeds die persoon wat deur hierdie booswigte gebruik word in die naam van saligheid om hul sogenaamde Ministries te laat floreer. Nou wie is die eintlike kriminele?


description: Proqr Therapeutics Nv:

title: BRIEF-Proqr Q4 Loss Per Share Eur 0.39


description: Ooms ontwikkelt 95 woningen in Leeuwesteyn Leidsche Rijn


description: Highbrook rondt due diligence Groothandelsgebouwen positief af


description: Rk=tih> lRo=wrlgt Œr;rlr x[ush ytRo˜îz Ntprvkd btp˜ fuU dub stul bü gtil NtuMK fUt rëtfUth 1599105

title: e 1599105


authors:
Https
Www.Slideshare.Net Agslofoordupington
Carol Smith
Jean-Baptiste Dumont
Pew Research Cent...
Deloitte United S...
Harry Surden
Rand Fishkin
Ags Lofoord Upington

description: 2 Kor 11: 1-6 (DB) 1) Ek wil hê dat julle geduldig met my moet wees as ek ’n bietjie dwaasheid kwytraak. Verdra my tog maar, asseblief! 2) Ek is jaloers oor ju…

title: Tema simplicity

maintext: We use your LinkedIn profile and activity data to personalize ads and to show you more relevant ads. You can change your ad preferences anytime.


description: Gamescom 2013 - die Akteure

title: Gamescom 2013 - die Akteure


title: Vlieënier land vliegtuig veilig na katstrofiese enjinprobleme

maintext:
Die vlieënier van die Amerikaanse Southwest Ailines wat die Boeing 737-700 passasiersvliegtuig veilig geland het nadat die inlaatomhusel van een van die vliegtuigenjins in vlug opgebreek het en skrapnel een van die vliegtuig se vensters uitgeslaan het, word deur die passasiers wat op die vlug was as ‘n held voorgehou.
Tammy Jo Schults het Vlug 1380 Dinsdag 17 April veilig by ‘n lughawe by Philadelphia geland nadat die voorval op ‘n hoogte van 38 000 voet plaasgevind het en dit die naaste lughawe vir die noodlanding was.
Voordat sy vir die lugdiens begin vlieg het, het sy vir 10 jaar straal vegvliegtuie gevlieg terwyl sy in die VSA Vloot diens gedoen het.
‘n Vrou wat by die noodlottige venster gesit het is gedood toe sy deur die skrapnel getref is en as gevolg van die skielike dekompressie na bewering halfpad deur die venster uitgesuig is. Van die ander passasiers het blykbaar daarin geslaag om haar weer na binne te trek. Sewe ander passasiers is vir minder ernstige beserings behandel.
Boeing het in ‘n verklaring gesê dat hulle hard besig is om inligting in te win. Die spesifiek vliegtuig is in Julie 2000 aan Southwest Airlines verskaf.
Volgens ‘n woordvoerder wat die enjins vervaardig is die inlaatomhulsel spesiaal versterk aangesien die enjins baie hoë werkverrigting het en die inlaatomhulsel juis moet verhoed dat een van die kritieke gedeeltes van die enjin tot katastrofiese gevolge kan lei indien daar iets fout gaan.
Volgens vroeë berigte wil dit lyk asof vermoeidheid aanleiding kon gee dat een van die inlaat turbine blaaie afgebreek het en al die skade veroorsaak het.


title: Gru-ongeluk eis lede van junior yshokkiespan

maintext:
Die Kanadese polisie het bevestig dat 14 mense omgekom het toe ‘n bus wat ‘n Kanadese junior ys-hokkie span vervoer het gisteraand, Vrydagaand 6 April, in ‘n botsing met ‘n vragmotor betrokke was.
Dit het gebeur terwyl die Humboldt Broncos op Hoofweg 35 in die Saskatchewan provinsie op reis was.
Van die 28 mense wat op die bus was is 14, insluitend die bestuurder dood terwyl die oorblywende passasiers, waarvan drie in ‘n kritieke toestand, in die hospitaal opgeneem is.
Die ongeluk het ongeveer 17:00 plaaslike tyd plaasgevind terwyl die span oppad was vir ‘n wedstryd teen een van die ander spanne in die Saskatchewan Junior Hockey Liga.
Een van die ouers wat op die toneel was nadat sy seun hom vanaf die ongelukstoneel gebel het aan die plaaslike Glob and Mail koerant gesê dat dit afgryslik was en dat die bus met ‘n hyskraan opgelig moes word.


title: VSA - Engeland - Frankryk: Chemiese-wapen-opslagplekke loop deur

maintext:
Die VSA, Engeland en Frankryk het in die vroeë oggendure van Sondag verskeie regerings-teikens in Sirië, wat hulle as vermeende chemiese wapen opslagplekke geïdentifiseer het, aangeval.
Die aanval was in reaksie op die vermoedelike chemiese aanval verlede week op die Siriese dorp Douma.
Ontploffings is in die hoofstad, Damaskus, asook by twee teikens in die stad Homs aangemeld.
Volgens die Russiese ambassadeur in die VSA sal Rusland nie hierdie aanval op hulle bondgenoot, Sirië, gelate aanvaar nie en dat daar gevolge gaan wees.
President Trump van die VSA sê dat Amerika het net sy reg teenoor barbarisme en brutaliteit laat seëvier.
Dit is gedoen om ‘n sterk teenvoeter teen die vervaardiging, verspreiding en gebruik van chemiese wapens te bied.
Hierdie aanval is die mees pro-aktiefste deur die Weste teen President Bashar al-Assad se regering gedurende die sewe jaar van die Siriese Burgeroorlog.
Die Russiese President, Vladimir Putin, het in ‘n telefoniese gesprek met sy Irakse ampsgenoot, Hassan Rouhani, gesê dat enige verdere Westerse aanval op Sirië “internasionale chaos” sal veroorsaak.


title: Eerste vir HFM - Drie netbalspelers kwalifiseer as Skeidsregters

maintext:
Vir die eerste keer in die geskiedenis van Hoërskool Frikkie Meyer het nie net een nie, maar drie van hulle netbaldogters die onderskeiding verwerf om as skeidsregters te kwalifiseer. Boonop het een van HFM se afrigters daarin geslaag om een van die jongste afrigters te word om saam met die spelers distriksgradering as skeidsregter te ontvang.
Die gradering is op 25 April gedoen en dit is die eerste keer in die geskiedenis van die skool dat leerders kwalifiseer as skeidsregters.
Die drie leerlinge en afrigter wat hierdie onderskeiding ontvang het is Veruschka Pretorius – Distrik B; Lene van Zyl – Distrik C+; Chané Ras – Distrik D en me Sharné J van Rensburg – Distrik C.
Saam met die afrigter kwalifiseer die drie netbalspelers ook om op 7 Mei verdere gradering te gaan doen om moontlik te kwalifiseer as Provinsiale Skeidsregters.


title: Regering beskuldig boere dat hulle water steel

maintext:
Die Departement van Water en Sanitasie in die Wes-Kaap wys vinger na die boere dat hulle die grootste oortreders is wat die publiek van hulle water beroof.
Verlede week het foto’s na vore gekom waar daar onwettig water onwettig uit die Bergrivier in die Wes-Kaap gepomp word uit ‘n dam wat bestaan uit ‘n keerwal van sandsakke en waar water, wat veronderstel is om vir huishoudelike en industrieë aangewend te word, na private damme op plase in die omgewing herlei word.
Die departement het reeds sowat 5 miljoen kubieke meter water uit die Voëlvlei- en Bergrivierdam na die Misverstanddam die afgelope week vrygelaat om munisipaliteite aan die Weskus van huishoudelike-, industriële- en landboudoeleindes te voorsien.
Die Drakenstein Munisipaliteit het aangedui dat dit tydelike Blouskerpioen-status toegeken is en is nou bemagtig om plase te betree en onwettige toerusting wat gebruik word om water te herlei te konfiskeer.
olgens die woordvoerder van die departement van Water en Sanitasie, Sputnik Ratau, sal die departement, sal oortreders krimineel vervolg word, afhangend van die erns van die oortreding.
Vroeër vanjaar is ‘n boer van Clanwilliam hof toe gesleep op aanklagte van beweerde onwettige wateraktiwiteite. Die boer staar vyf aanklagte in die gesig. Die aanklagte sluit ondermeer nalating om aan die vereiste te voldoen om die nodige veiligheidsklarings in terme van die konstruksie van ‘n dam te verkry.
die Munisipale Bestuurder van die Weskus Distriksmunisipaliteit, David Joubert, is samewerking van die munisipaliteite van Drakenstein, Swartland, Bergriver, Saldanha Baai en Stellenbosch van die grootste belang om tot die beskerming van die water hulpbronne. Joubert het verder die vertrou uitgespreek dat samewerking sal voortduur.


title: SA swemmers presteer by Statebondspele

maintext:
Suid-Afrika se swemmers het uitstekend gevaar tydens die afgelope Statebondspele wat aan die Australiese Goue Kus aangebied is.
Chad le Clos het vandag, Maandag 9 April, sy derde gouemedalje verwerf nadat hy die 100m vlinderslag in ‘n nuwe Statebondspele rekord van 50,65 geswem het. Engeland se James Guy was tweede met 51,31 en Australië se Grant Irvine derde met 51,50.
Op die stadium dat hulle die tweede 50m aangevat het was Le Clos net-net voor en dit het voorgekom asof hy terugval. Hy het egter sterk voort geswem en die item gemaklik gewen.
Hierdie was die 25-jarige Le Clos se 16 Statebondspele medalje nadat hy reeds vanjaar goud in die 50m en 200m vlinderslag by die byeenkoms losgeswem het.
Die Suid-Afrikaanse swemspan se nuwe ster, Tatjana Schoenmaker, het daarin geslaag om die 100m borsslag goue medalje vandag te verower.
Schoenmaker, 20, het hierdie by die goue medalje wat sy Saterdag in die 200m borsslag verower het gevoeg. Sy was ook die eerste Suid-Afrikaner wat die goue medalje in die item kon verower met ‘n tyd van 1:06.74 kon wen na Penny Heyns se 19-jarige vroeër rekord van 1:06.47.
Schoenmaker het met haar tyd van 2:22.02 in die 200m borsslag die vorige Afrika rekord, wat deur Suzaan van Biljon tydens die 2012 Olimpiese Spele in Londen opgestel is, verbeter.
Cameron van der Burgh het Maandag uitstekend vertoon toe hy die wêreld rekordhouer in die 50m borsslag, Adam Peaty van Engeland, uit die staanspoor uit stof in die oë geskop het.
Peaty was vol selfvertroue dat hy die item sou wen, maar dit was Van der Burgh wat uit die staanspoor af in hierdie enkel lengte voorgeloop het om dit in ‘n tyd van 26.58 te wen.
Van der Burgh kon sy opgewondenheid oor hierdie wen nie wegsteek nie en het die water met sy vuiste geslaan en in die lug geswaai.
Dit was die 26-jarige swemmer se derde opeenvolgende wen in dié item wat miskien ook sy laaste deelname aan die Statebondspele gaan wees.


title: Frikkies presteer tydens die vakansie

maintext:
Die Eerste Rugbyspan van Hoërskool Thabazimbi het die skool se vlag hoog gehou tydens hule toer na Punt Hoërskool in Mosselbaai tydens die afgelope vakansie.
Hulle wen al drie hul wedstryde teen die Uitnodigingspan (40-0); Hartswater (43-3) en Punt Hoërskool (32-0).
Na afloop hiervan is ses spelers van HFM gekies om saam met die span na Ierland te toer. Hulle is Victor Potgieter, Pieter Viljoen, Anthony Buys, Fani Bapiwe, Carel Rohrbeck en Anthony Brand.
Die o/14 Rugbyspan en afrigters het by Jaru aan ‘n toernooi en afrigtingskliniek deelgeneem.
Die o/14’s wen al hulle wedstryde: Brandwag (29-12); Wonderboom (42-0) en Hans Moore (53-0).
Die o/15 wen twee wedstryde: Wonderboom (19-0); Afrikaans Hoër Kroonstad (26-14) en verloor teen Brandwag (14-19).
Die o/16 span hou ‘n oefenkamp by HFM en gaan speel by die Hansieweek op Naboomspruit. Hier wen hulle hul wedstryd teen Jeugland (26-7) en Henko van der Linde van HFM word as Man van Wedstryd aangewys asook teen Hoër Tegniese Skool John Vorster (35-7) met PJ Bezuidenhout van HFM wat as Man van die Wedstryd aangewys word.
Die eerste hokkiespan is na Potchefstroom waar hulle by die NWU afrigting ontvang het en teen ander spanne te staan gekom het.
Hulle wen Hoërskool Windhoek op die eerste dag (3-0) en op die tweede dag Hoërskool Witbank (2-0) maar verloor teen Kroonstad (0-1). Die derde dag wen hulle teen Sutherland High (2-0) en speel gelykop teen Kimberley Girls High (0-0). Op dag vier wen hulle Centurion met 2-0.
Die o/14 en o/15 hokkiespanne het by die Pretoria TUT afrigting van Graham Johnson ontvang en oefenwedstryde teen mekaar gespeel.
Die o/16 hokkiespanne het ook by NWU afrigting ontvang en gemengde sukses teen die ander skole behaal met hulle oorwinnings teen Hoërskool Sentraal (1-0) en Diamantveld (1-0).
Tien van die eerste netbalspan spelers het saam met hul afrigter ‘n kursus te Hoërskool Monument bygewoon waar hulle afrigting van Dorette Potgieter ontvang het,
Tydens die geleentheid het hulle twee wedstryde teen Monument en Rand Park High gewen.
Tristan Brits het ook tydens die vakansie aan die Level 3 Nasionale Kompetisie in Pretoria deelgeneem. Hier behaal hy ‘n 6de plek in die finaal van die 50m vryslag met ‘n persoonlike beste van 28.99 sekondes. Hy behaal ook ‘n persoonlike bete tyd in die 50m rugslag.


title: 30 Sterf toe skoolbus van bergpas af rol

maintext:
Ten minste 30 mense, meeste van hulle kinders, het gesterf toe ‘n bus in ‘n vallei in ‘n bergagtige gedeelte van Indië afgestort het nadat die bestuurder beheer verloor het en dit van die pad af in ‘n 61m diep kloof afgerol het.
Volgens die plaaslike polisie was die meeste van die kinders jonger as 10-jaar oud. Die busbestuurder sowel as twee van die onderwysers het ook in die ongeluk gesterf.
Padongelukke in Indië is aan die orde van die dag, hoofsaaklik weens swak bestuurders asook swak onderhoud van paaie en voertuie.
Die bus het sowat 40 leerlinge vervoer en 27 van hulle het hul lewe in die ongeluk verloor.


title: Drakelina en die Towerklip vir die hele gesin

maintext:
Die volgende op die KunsteGrot se agenda is die Kindertoneel, Drakelina en die Towerklip. Alhoewel hierdie toneelstuk bedoel is vir kindertoneel kan die hele gesin dit saam met die kinders geniet. Jy sal dit beslis vermaaklik vind met Thabazimbi se eie toneelspelertjies uitgedos in hul sprokies kostuums.
Die vertonings is op Donderdag 19 en Vrydag 20 April om 18:00 en op Saterdag 21 April om 15:00. Maak ’n plan om dit nie mis te loop nie.
Toegang is slegs R20 per persoon.
Op Vrydag 11 Mei is dit Hannes Brümmer met “Wie’s jou Pappa?”, ’n komedie geskryf deur Hannes Brümmer self.
Met die getrippel van klein voetjies kom reuse-groot skoene om te vul! Die komediant en akteur Hannes Brümmer ondersoek in sy tweede volwaardige Skerpskerts-solovertoning die impak van ouerskap op ’n voormalige punk in plakkies, wat nou ’n tuisbly-pappa in pantoffels is.
Met ’n siniese blik en sy tong ferm in die kies word daar nie doekies omgedraai oor die vrese, vreugdes en verantwoordelikhede van pa-wees nie.
Moenie hierdie komedie wat reeds ‘n goeie ontvangs by Aardklop en die KKNK geniet het misloop nie. Teen net R150 per persoon is dit nou die tyd om die geldjies opsy te sit en vroegtydig te bespreek. Pak maar die Brannas en Coke saam met die eetgoed in die piekniekmandjies en geniet ‘n aand van heerlike vermaak teen ‘n billike prys.
Op 21 Junie is dit weereens die KunsteGrot verjaarsdag en weereens sal Touch of Class daar wees om die gehoor te vermaak. Hulle het geen bekendstelling nodig nie. Dink maar net aan die heerlike kuier verlede jaar saam met Touch of Class, ook tydens die “Grot” se verjaarsdag.
Kaartjies hiervoor beloop R200 per persoon. Wees verseker van ‘n aand van heerlike saamkuier en top vermaak. Meer oor die formaat van die aand se vermaak sal nader aan die tyd deurgegee word.
Skakel nou vir Rita by 083 744 8559, bespreek en koop jou kaartjie of sit solank ‘n deposito neer om jou plek te verseker.


title: Zuma in hof oor ‘n “Polities gemotiveerde” hofsaak

maintext:
Voormalige president Jacob Zuma het sy ondersteuners bedank net voordat hy vanoggend, Vrydag 6 April, in die Durban Hooggeregshof verskyn het op, waarna hy verwys het as ’n “Polities gemotiveerde” hofsaak.
Zuma word daarvan beskuldig dat hy gedurende sy termyn as provinsiale minister van ekonomie, terwyl hy adjunk president van die ANC was, omkoopgeld van die Franse wapenvervaardiger Thales tydens die omstrede R30 miljard wapentransaksie aanvaar het.
Net na sowat 15 minute in die hof waar Zuma voor regter Themba Sishi verskyn het op ‘n klagte van afpersing, twee aanklagte van korrupsie, een van geldwassery en 12 klagtes van bedrog, is die saak uitgestel tot 8 Junie wanneer hy weer in die hof sal verskyn.
Die tweede aangeklaagde, wapenvervaardiger Thales Suid-Afrika, het ook aangedui dat hulle ‘n voorlegging aan die Nasionale Direkteur van die Openbare Vervolger wil rig hoekom Thales nie vervolg behoort te word nie.
Thales het vlootvaartuie as deel van die kontrak voorsien en word saam met Zuma van korrupsie aangekla.
Zuma word daarvan aangekla dat hy onwettig persoonlik ‘n totaal van R4 072 499.85 ontvang het deur 783 betalings wat deur die sakeman, Schabir Shaik wat as Zuma se finansiële adviseur opgetree het, hanteer is.
Kort na die aanklagte teen Zuma gedurende 2009 laat vaar is, is hy tot president van Suid-Afrika verkies. Zuma het deurentyd al die aanklagte teen hom ontken.
Shaik is gedurende 2005 tot 15 jaar tronkstraf gevonnis op grond van dieselfde aanklagte terwyl ‘n ondersoek wat wyd onder kritiek deurgeloop het, Zuma van alle blaam onthef het.
Die ANC het Zuma gedurende Februarie vanjaar forseer om uit te tree as president van Suid-Afrika, juis oor die toenemende aanklagte van korrupsie en skandale en het homself van sy vorige leier gedistansieer.
Nieteenstaande die feit dat die Staat aangedui het dat hy gereed is om teen 12 November, die vroegste beskikbare datum, met die saak voort te gaan, is daar verskeie bydraende faktore wat kan meebring dat die vervolging van Jacob Zuma oor verskeie jare voor die hof uitgerek kan word.


title: HFM se Netbal Kapteine vir seisoen aangewys

maintext:
Hoërskool Frikkie Meyer het hulle kapteine van die onderskeie netbalspanne vir die komende seisoen aangekondig.
Hulle is in geen spesifieke orde op die hooffoto: o/14B Carlyn Minnaar, o/14A Reanē Coetzee, o/15B Chantē Engelbrecht, o/15A Ankebe Els, o/16A Rele Malapane, o/14B Chanté Steynberg, o/17A Chané Ras, o/19B (Tweedes) Lydia Potgieter en o/19A (Eerstes) Miné Lategan. Saam met hulle op die foto is die afrigter, me Mariaan Senekal.
Daar is nie vanjaar ‘n o/16B span nie.


title: Fop-transietoroof laat sekuriteitswerkers “bewusteloos”

maintext:
Maroela Media berig dat vyf van die verdagtes wat verlede naweek sowat R30 miljoen tydens ’n kamma-transitoroof by Brinks Finance Solution gesteel het, die afgelope week onderskeidelik in Norkem Park, Bloemfontein, Rustenburg en Nongoma vasgetrek is. Al die verdagtes is werknemers by die maatskappy.
Die woordvoerder van die Valke, kaptein Ndivhuwo Mulamu, het gesê dat die Valke se Nasionale Buro vir Onwettige Vuurwapenbeheer en Prioriteitsmisdaad het die ondersoek behartig.
Daar word beweer dat die gepantserde transitovoertuig op 13 April van Spartan na Selby naby Johannesburg deur ’n sedanmotor vergesel is terwyl dit op pad was om kontant te gaan aflewer.
Volgens Mulamu het die voertuig onverwags naby Kensington stilgehou waar die transitovoertuig se agterdeure oopgemaak is en drie onbekende mans sakke vol geld geneem en daarmee weggery het.
Drie werknemers van Brinks Finance Solutions het in die gepantserde voertuig en drie in die sedan gereis. Volgens hulle verklaring is hulle deur ’n onbekende voertuig met drie insittendes genader toe hulle stilgehou het. Volgens die werknemers is die geldwa oopgemaak en sakke vol geld is in die voertuig gelaai.
Die gepantserde voertuig en die sedan asook die onbekende voertuig het die toneel glo in verskillende rigtings verlaat.
Die ses werknemers het eers kilometer ver vanaf die toneel hul werkgewer gebel en van die “rooftog” in kennis gestel.
’n Noodvoertuig is vanaf Spartan na hulle gestuur waar al ses bewusteloos aangetref is nadat hulle ’n koeldrank gedrink het wat met ’n onbekende stof gedokter is.
Hulle is toe na ’n hospitaal geneem is. Volgens Mulamu is al ses later ontslaan.
Bewyse het na vore gekom wat dié werknemers onder verdenking gebring het. Dit beteken dat die polisie reeds vyf van die nege verdagtes reeds gearresteer het.
Die vyf verdagtes wat in hegtenis geneem is, is Nkosinathi Feni (48), Gabriel Mbhango (35), Siphiwe Hlungwane (45), Bavuyise Ndaba (30) en Petros Ndlovu.
Hulle het Dinsdag vir die eerste keer in die Johannesburg Landdroshof verskyn op aanklagte van diefstal en sameswering. Die saak is tot 30 April uitgestel vir nadere ondersoek.
Een van die verdagtes wat gesoek word, is die bestuurder van die transitovoertuig wat saam met die ander uit die hospitaal ontslaan is.


title: Groen Maan of Groen Kaas?

maintext:
Die gerugte dat ‘n maansverskynsel genoem die Groen Maan, op 20 April sigbaar sal wees en groen sal vertoon, is blykbaar net ‘n vals berig wat die wêreld ingestuur is.
Een ding is blykbaar beslis. ‘n Groen “BOOM” is na bewering hierby betrokke.
Gerugte oor die “Groen Maan” is vir die eerste keer gedurende 2016 op die internet versprei en diegene wat hiervoor verantwoordelik was het die stelling gemaak dat hierdie hemelverskynsel 420 jaar gelede, gedurende 1596, laas sigbaar was.
Sogenaamde “spesialiste” reken nou dat die verskynsel in die hemelruim nou op 20 April 2018 waargeneem kan word.
Verder reken hulle dat dié maanspektakel deur verskeie planete in ons sonnestelsel, wat in lyn met mekaar gaan wees, veroorsaak word en dat dit net vir 90 minute sigbaar sal wees.
Blykbaar was die oorsprong van die gerug op die sogenaamde “Pienk Maan”, met verwysing na ‘n werklike maan stand, geskoei.
In die ou geskiedenis is daar verskeie name aan die maandelikse volmaan, wat mense gewoonlik aan ‘n gebeurtenis gedurende die spesifieke tyd herinner het, gegee. So is die naam Pienk Maan aan die volmaan gedurende April gegee sonder dat die maan ooit pienk vertoon het. Die rede hiervoor was dat gedurende hierdie tyd die veld in Noord Amerika gewoonlik met helder pienk blommetjies (Moss Phlox – Phlox subulata) – oortrek was, vandaar die naam.
Net so is die Blou Maan nie “blou” nie maar dui slegs op ‘n volmaan wat vir ‘n tweede keer in dieselfde maand sy kop oor die horison lig.
Die term “Groen Maan” word gekoppel aan ‘n aardse instelling naamlik die boomrokers se Nasionale “Weed Day” (Dagga Dag) wat in die VSA op 20 April gevier word. Aangesien die datum ook as 4/20 aangedui word, het dit sinoniem met die daggarokers se cannabis-kultuur geword – vandaar die 420 jaar.
Blykbaar is daar ‘n geskiedenis aan die 420 kode verbonde. Dit was gereken as die strafkode waaronder die Amerikaanse polisie daggagebruikers gearresteer het.
Dit kan nie gestaaf word nie aangesien dit die kode is wat gebruik word vir algemene aanklagte van betreding (trespassing/oortreding).
Daar word geredelik algemeen aanvaar dat die 420 kultuur sy oorsprong by die San Rafael Hoërskool in Kalifornië gehad het toe die maan vir die hierdie jong dagga rokers dalk die groen kleur van daggablare aangeneem het terwyl hulle die daggadampe ingeasem het. Of dit die datum of die klagte-kode was, sal ons nooit weet nie.
Moenie jou slaaptyd afstaan deur te probeer wakker bly om die groen-maanspektakel te sien nie. Eet maar eerder ‘n stukkie groen kaas en sluk dit af met ‘n glasie rooiwyn.
Kommentaar deur Pieter Coetzee – Redakteur Kwêvoël (waar die waarheid seëvier)


title: Kanada: Voertuig ploeg tussen voetgangers in

maintext:
Die Kanadese polisie het die verdagte bestuurder van ‘n gehuurde voertuig wat Maandag in Toronto Kanada tussen voetgangers ingebars en 10 gedood en nog 15 ander beseer het, in hegtenis geneem en ondervra.
Alhoewel die insident blykbaar vooraf beplan is, is die rede daarvoor nie duidelik nie. Die 25-jarige beskuldigde, Alek Minassian, is ook nie bekend aan die owerhede vir enige misdrywe of verdagte optrede nie.
Die voertuig het omstreeks 13:30 plaaslike tyd op ‘n 2km lange sypaadjie tussen voetgangers ingeploeg en alles wat in sy pad was eenvoudig weggery.
Die polisie het die voertuig ‘n paar strate verder voorgekeer toe die bestuurder van die toneel wou ontvlug en hy uiteindelik oorrompel is.
Mense brand dood in Chinese Karaoke kroeg
‘n Brand in ‘n karaoke-kroeg het vroeër vanoggend die lewe van 18 mense in die stad Qingyuan in die Gaungdong provinsie geëis.
Die brand het Dinsdag, omstreeks middernag plaaslike tyd, in ‘n drie-verdieping gebou uitgebreek nadat ‘n vermeende brandstigter heel moontlik vir die brand verantwoordelik was.
Reuters berig dat ‘n beloning vir die inhegtenisname van ‘n 32-jarige verdagte aangebied word.
Volgens mense op die toneel het die verdagte die enigste toegang tot die gebou met ‘n motorfiets blokkeer en toe die plek aan die brand gesteek. Volgens die polisie het die verdagte self ook brandwonde aan sy arms opgedoen.
China het ‘n baie swak geskiedenis sover dit brande in gebou aan betref. Gedurende 2013 het 121 werkers in ‘n hoenderverwerkingsaanleg in die noordoostelike provinsie Jilin, gesterf toe ‘n brand daar uitgebreek het.


title: Rusland waarsku Amerika oor lugaanvalle na Chemiese aanval in Sirië

maintext:
Alle oë is op Rusland en die Verenigde State gerig nadat Rusland Amerika gewaarsku het dat lugaanvalle teen Sirië in reaksie op verlede Saterdag se vermoedelike chemiese aanval op die rebel-besette dorp, Douma, tot oorlog tussen die twee moondhede kan lei.
Talle mense, wat volgens opposisie aktiviste hoofsaaklik reddingswerkers en mediese personeel was, het tydens die aanval omgekom.
Chemiese wapens is vermoedelik reeds vroeër in aanvalle teen rebelle in Sirië gebruik.
Westerse moondhede is ten gunste van ‘n aanval op Sirië maar dié land se bondgenoot, Rusland, is daarteen gekant.
Verlede jaar het die VSA ‘n vergeldingsaanval uitgevoer na ‘n beweerde chemiese aanval op Khan Sheikhoun waar verskeie slagoffers positief getoets is vir sarin-vergiftiging.
Sarin is ‘n hoogs giftige sintetiese organofosforverbinding wat as ‘n chemiese wapen gebruik as gevolg van sy uiterste sterkte as ‘n senuweemiddel. Blootstelling is selfs dodelik by lae konsentrasies, waar dood binne een tot tien minute kan intree.
Dit word algemeen beskou as ‘n wapen van massavernietiging. Produksie en berging van sarin is vanaf April 1997 verbied deur die Chemiese Wapen Konvensie van 1993, en dit word as ‘n Bylae 1-stof geklassifiseer.
Die Siriese regering met President Bashar al-Assad’s – wat militêre ondersteuning van Rusland geniet – het alle betrokkenheid by die chemiese aanval ontken en die verslae as vals beskryf.
Na swaar gevegte in dié gebied net onderkant Damaskus die afgelope ses weke het ‘n geskatte 1 700 burgerlikes gesterf en het die Siriese regering aangekondig dat hulle nou die gebied beheer.
Volgens Moskou se ambassadeur by die Verenigde Nasies, Vassily Nebenzia, was die onmiddellike prioriteit om oorlog te voorkom. Hy het Washington daarvan beskuldig dat hy internasionale vrede in gedrang bring en dat die situasie baie gevaarlik is.
Nebenzia het ook ‘n beroep op die Verenigde Nasies se Veiligheidsraad gedoen om vandag, Vrydag 13 April, byeen te kom en die moontlikheid van Westerse militêre aksies te bespreek.
Senior Russiese ampsdraers, insluitend die land se militêre hoof, het die VSA gewaarsku dat Amerikaanse missiele, asook die lanseer basisse vernietig sou word indien die VSA enige bedreiging vir Russies troepe word.
Die Withuis het laat blyk dat hy steeds intelligensie te ontleed en om met bondgenote te bespreek oor hoe om hierop te reageer.


title: Van Riebeeckdag ook Zuma se dag in die hof

maintext:
Dit is eintlik ironies en tog komieklik dat voormalige president Jacob Zuma se eerste dag in die hof juis op dieselfde dag geval het as die dag wat voorheen gedenk was as die dag waarop Jan van Riebeeck sy seiljag in Kaapstad se hawe vasgemeer en sy voet aanland gesit het.
Almal weet dat die voormalige president nie baie goed met getalle was nie en mens kan hom dus nie blameer dat hy gesê het dat all die moeilikheid het begin toe Van Riebeeck 2000 jaar gelede op 6 April 1652 aan die Kaap geland het en die vrede in Suid-Afrika, waar al die swart mense op daardie stadium in totale harmonie met mekaar geleef het, kom versteur het.
Van geskiedenis weet hy beslis nog minder, veral ten opsigte van die feit dat die Zulu-stans van stamme op daardie stadium skaars die Zambezirivier oorgesteek het in hul moordadige aftog vanaf hul tuisland in Sentraal-Wes-Afrika, na die Suidpunt van die kontinent van Afrika.
Aangesien die beeld aan die oningeligte swart massas voorgehou word dat die wit mense die land met al sy stede, hawens, lughawens, spoor- en paaienetwerke asook al die goed ontwikkelde plase by die swart mense gesteel het kan mens nie anders, sonder om te lieg, aanvaar dat Van Riebeeck wel sy seiljag by die Albert en Victoria Waterfront vasgemeer het.
Dit maak ook dan sin dat die drooglegging van die Kaapse hawe en al die geboue daar, insluitend die Kasteel en wolkekrabbers, onder die oudste gebou in die wêreld tel, spesifiek 2000 jaar oud want alles was mos 2000 jaar gelede deur die plaaslike swart mense opgebou en is deur die wit mense gesteel. Die mees angswekkende hiervan is dat Van Riebeeck en sy mense onmiddellik ingespring het en slawe van die swartmense gemaak het.
Een feit hier is beslis die waarheid, naamlik dat Van Riebeeck nie met ’n luukse boot nie, maar met ’n beknopte seilboot in die Kaap aangekom het en dat dit in die Baai onderkant Tafelberg vasgemeer het.
Daar is rede vir geskiedskrywing en tussen al die geskiedenisskrywers se geskrifte duik die waarheid uiteindelik op. Geen geskiedenis kan uitgevee word nie. Net so min as wat apartheid weggevee kan word, kan die moordadige uitdelging van spinterstamme deur die Zulu-nasie gedurende hulle bestaan in Sentraal-Afrika en op pad na Suider-Afrika geïgnoreer word.
’n Basis is gelê om die plaasmoorde en onteiening van eiendom te regverdig. Dit klink so ’n makaber Aprilgek grappie. Ongelukkig is dit die waarheid.
Afrika sal nie rus totdat hulle al die nie-Afrikane uit “hulle” kontinent verdryf het nie.
Die vraag bly of hulle hul totaal van die nuwe tegnologie en die gemak van elektrisiteit selfone, TV motorvoertuie en alles wat deur nie-swart Afrikane daargestel is, sal kan afsny.
Beide hierdie strewe sal hulle nooit kan verwesenlik nie aangesien die wit nasie aan die Suidpunt van Afrika ook Afrikane is. Afrikane wat hulle voorgeslagte, wie se volkspanting op 6 April 1652 aan die Suidpunt van Afrika plaasgevind het en wat net deur die Koi en San nasies beleef is, baie verder terug kan terug volg as wat enige swart Afrikaan dit kan doen.


title: HFM se Rugby, Gholf en Hokkie Kapteine vir 2018

maintext:
HFM Rugbykapteine (Hooffoto)
HFM se Rugby Span-Kapteine vir 2018 is die afgelope week aangewys.
Hulle is in geen spesifiek volgorde op die foto: o/14A HJ Janse van Rensburg; o/14B Kian Coetzee; o/15A Jaunrich (Choppa) Du Preez; o/16A Anrich Basson; o/16B ZW Pienaar; Derdespan Evan Steyn; Tweedespan JB du Toit; Eerstespan Zander vd Berg. Agter in die middel saam met hulle op die foto is die organiseerder, mnr Pierre van Jaarsveld.
HFM Gholfkapteine
Die Gholf Span-Kapteine van HFM vir 2018 is die week aangewys.
Hulle is in geen spesifieke volgorde, A-liga span – 12 span – Janré Combrinck; B-liga span – 2de span – JT Cronje en C-liga span – 3de span – JL Steenekamp. Agter, saam met hulle op die foto is die afrigter, mnr Erich Van Rooyen.
HFM Hokkiekapteine
Die Hokkie Span-Kapteine is ook aangewys. Hulle is op die foto in geen spesifieke volgorde, June Annandale, Vasti van Niekerk, Mariska Coetzee, Angel Cloete, Megan De Aguiar, Suné Robbertse en Micayla Mulder. Agter, saam met hulle op die foto is die afrigter, mnr Henco Smith.


title: Drakelina gooi Sprokieswêreld se deure oop

maintext:
Die Kinderteater produksie, Drakelina en die Towerklip, wat Rivotoneel verlede week op KunsteGrot in Thabazimbi se planke gebring het, het vir oud en jonk die deure na die verbeeldingswêreld wyd oopgegooi.
Rita Volschenk en haar volwasse RivoToneelgroep verdien net die beste van applous met hierdie produksie van “Drakelina en die Towerklip” wat almal vasgenael op hulle sitplekke gelaat het. Die groep het daarin geslaag om nuwe lewe in ’n ou produksie te blaas wat boonop vir groot vermaak gesorg het.
Al drie opvoerings vanaf Donderdag 19 April tot Saterdag 21 April was uitverkoop, ouers op stoele en al die kinders wat op die vloer voor die verhoog stelling ingeneem het.
Die kinders het hulle so intens in die opvoering ingeleef dat hulle sonder dat hulle besef het, deel van die opvoering geword het.
Dit het natuurlik groot vermaak vir die volwassenes verseker wat soortvan “van buite af” die opvoering as totale kinderteater beleef het.
Vir baie volwassenes was dit seker hul eerste kennismaking met die KunsteGrot en dalk ook tot volwasse teater. Die hoop word uitgespreek dat hulle in die toekoms steeds die produksies wat die KunsteGrot aan plaaslike gehore bied, met dieselfde ywer sal ondersteun.
Die kostuums, sowel as die grimering deur Karin van Katryntjies Face Art en Marthie en Monique van Matsimela, was meesterlik en het absolute geloofwaardigheid aan die produksie verleen sodat niemand in die gehoor gesukkel het om deel van hierdie Sprokieswêreld te word nie.
Alles was puik en sluit in die beligting deur Paul Dreyer en Franco Loots, klank deur Johann Jordaan, musiek deur Debbie, dekor en props deur Lynette & Anli, Ryan, Ernst en Sanet Basson en laaste maar beslis nie die minste nie, die uitstekende choreografie en verhoogbestuur deur Rita Volschenk, alles wat meegehelp het om geloofwaardigheid aan hierdie Sprokieswêreld te verleen.
Aan hulpverlening om die vaak kabouter, Hompie, op Fluksie kabouter, Kedompie, sê karretjie te laai, was nie ‘n probleem nie en ywerige kinderhande het hulp verleen. So-ook om nie vir Drakelina te sê waar die kabouters wegkruip nie.
In hierdie wêreld waar ons deesdae net die nagatiewe sy van die lewe moet beleef, was dit beslis verfrissend om jouself vir ’n uurtjie of wat in die Fantasiewêreld van teater te verloor.
Kom ervaar die positiewe sy van teater en lewendig optrede deur Suid-Afrikaanse kunstenaars op die Kunstegrot verhoog met die talle aanbiedinge wat vir die res van die jaar beplan word.
Dit is beslis goedkoper as Prozac en al die ander antidepressante, om nie eens te praat van wat jy op doktersondersoeke en duur voorskrifte spaar nie.
Jou besparing op bybetalings aan mediese fondse betaal reeds vir jou kaartjie.
Besoek Kwêvoël op Facebook by www.facebook.com/kwevoel en teken sommer gratis daar in om elke Vrydag daaraan herinner te word om te kyk vir nuwe poste wat gedurende die voorafgaande week op Kwêvoël se tuisblad geplaas is.
Bly dan
sommer ook op hoogte van nuwe aanbiedinge by die KunsteGrot.


title: Vir die skrywers in ons midde

maintext:
Na aanleiding van die gesprek: “James gesels met Pieter Coetzee van Kwêvoël” verlede Vrydag op Waterberg Stereo, het ek besef dat daar baie leemtes is in die geskiedskrywing van die Thabazimbi Bosveld, die mense wie se spore diep getrap lê maar deur die Augustus winde toegewaai is, het ek besluit om hierdie kategorie deel te laat uitmaak van dit wat Kwêvoël aan sy lesers wil nalaat.
Lesers word uitgenooi om brokkies oor julle jare – voor 1960 – in die Thabazimbi Bosveld in te stuur vir publikasie. Indien julle foto’s het – soveel beter.
Ek begin my eie storie uit ‘n snaakse hoek, ‘n hoek wat meer sin sal maak soos ek verder gaan.
Pieter Coetzee – Redakteur: Kwêvoël
Hoofstuk 1
Bekker Skoolplaas vroeë veertigs – Die Oorlogsjare
Hierdie hele storie het by ‘n skool begin – Bekker Skoolplaas, nou Bekker Hoër, gedurende die laat dertigs-vroeë veertigs van die twintigste eeu. Soos sy oorspronklike naam aandui, was die skool op ’n plaas wat aan die regering, en nie noodwendig aan die departement van onderwys behoort het nie.
Die nuutgebore Afrikaner-nasie moes sy eie heil onder die heerskappy van Engeland bewerkstellig. Na die uitgerekte Anglo-Boereoorlog (1899-1902) met die verskroeide aarde-beleid van Engeland, is die boerenasie nie met mildelike geldelike bystand, soos wat met Duitsland die geval was na afloop van die Tweede Wêreldoorlog, gered nie. Bystand wat Duitsland gehelp het om sy fabrieke wat gedurende die oorlog her op te bou met moderne vervaardigingstoerusting waar oor die geallieerdes nie noodwendig beskik het nie. Gou was Duitsland ’n wêreldmoondheid met tegnologie wat hulle steeds as perfeksioniste identifiseer. Dit is nie net met hulle toonaangewende motors nie, maar ook op verskeie ander gebiede wat hulle nou nog as leiers in hul veld in die wêreld gereken word.
In Suid-Afrika moes die boere veg om erkenning, nie net vir dit wat hulle tydens die Anglo-Boereoorlog verloor het nie, maar as nuwe nasie met sy eie taal. Lank is daar op die boerenasie afgekyk en selfs in berigte wat die wêreld ingestuur is deur die Engelse media, is die Afrikaner as ’n agterlike nasie voorgehou.
Alhoewel die Britte hard probeer om die koloniale taal en leefwyse op die boere af te dwing, het die boere na die oorlog hul afgebrande plase weer opgebou tot eerste-wêreldse produsent van voedselstowwe wat nie net sy in sy eie behoeftes kon voorsien nie, maar ook regoor die wêreld afsetpunte bereik het. Hier hoef mens net te dink aan die gehalte landgoedwyne waarmee Suid-Afrika wêreldwyd erkenning geniet.
Tegnologie en hulp aan die boere het nie van die Britse regering afgekom nie, maar die boerenasie is hulle ook besteel van hulle minerale rykdomme met al die myne wat Engeland na die oorlog eienaarskap van geneem het en waarvan baie min van die inkomste in Suid-Afrika se skatkis beland het.
Neem maar hier as voorbeeld die kroonjuwele waar die grootste diamond tot dus ver in die wêreld, die Cullinan Diamant. ’n Allemintige meneer van 3,106.75 karaat wat in 1905 in Cullinan in Suid-Afrika gemyn is en aan die Britse heerser Koning Edward VII vir sy 66 ste verjaarsdag geskenk is en uiteindelik as juwele in die Britse Monarg se kroon en ander amptelike behangsels beland het. ’n Geskenk vanaf die Britse koloniale regering aan bewind in sy nuutste kolonie – die onafhanklike republieke van die Oranje Vrystaat en Zuid-Afrikaanse Republiek nou ingelyf by Natal en die Kaap, wat reeds voor die Anglo-Boereoorlog deur Britse besetting as Britse kolonies bestaan het.
Hierdie was die suiwerste juweel diamant nog ooit gevind is en die grootste diamant wat hieruit gesny kon word, het 530,4 karaat geweeg.
Buiten vir nog ’n paar knewels wat uit die diamant gesny is, is sowat 250 karaat se diamante in ’n verskeidenheid van juweliersware gebruik en is tans in die private besit van die huidige heerser, Koningin Elizabeth II wat dit by haar ouma geërf het.
Deesdae word dit bloed diamante genoem. Tereg ook want die bloed van duisende Britse soldate wat vir die glorie van Brittanje hul stempel hier aan die Suidpunt van Afrika kom afdruk het om die land te besteel, dra die monargie met trots om hul halse.
Die konings word daarmee gekroon en die staf wat ingedra word tydens die Britse Parlement-opening, drup van die bloed met elke tree wat dit oor die lengte van die rooi mat gedra word.
Dit is duidelik dat Brittanje deur die dekades nog nooit enige boetedoening teenoor die volke in Suid-Afrika gedoen het nie, nie eens jeens die 26 000 Afrikaner vroue en kinders en talle swart mense wat vermoor is op die onmenslikste manier, naamlik die weerhouding van basiese geriewe, voeding en gesondheidsorg, waar hulle in haglike omstandighede in die konsentrasie kampe regoor die land gevange gehou is nie.
Die Duitsers was nie eerste met die gruwelike oorlogsmisdade nie. Hulle het Brittanje se voorbeeld gevolg en die lot van miljoene Jode in die lande wat hulle beset het, is baie dieselfde as dit wat Brittanje in Suid-Afrika gedoen het deur onskuldige mense te vermoor toe hulle nie daarin kon slaag om die oorhand te kry nie.
Die Engelse het die Afrikaners probeer afkraak as mense met gee kultuur, mense wat vuil lewe, met geen sin van higiëne en wat boonop baie dom is. My eie pa, wat in 1905 gebore is en wat eers op die ouderdom van 9 jaar die eerste keer geleentheid gekry het om skoolonderrig te ontvang, moes hierdie vernedering deurmaak van Engelse onderwysers wat jou met ’n bordjie om jou nek wat lees “ASS”, of te wel donkie (domkop) straf waar jy in die hoek moes staan waar almal jou kan sien, indien hulle in die klas jou sou betrap dat jy Afrikaans sou praat.
Die boere het maar vergewe en vergeet en net so die Doringboompie van Totius, het die geknakte boompie sy eie wonde deur die tyd genees met die salf van eie gom.
Die Afrikaners was nie onnosel nie en het die nuwe tegnologie wat Brittanje gelewer het omarm en gebruik om sy eie ekonomie in die vervaardiging-, mynbou, landbou en bykans elke sfeer op te bou. Hierdeur het hulle op talle gebiede uit gestyg as ’n Eerste-wêreld land met sy eie skole en universiteit wat gegradueerdes gelewer het wat by enige ander wêreldklas universiteit, instansie of beroep hoog in aanvraag was.
Engeland het die Afrikaner-kultuur probeer doodmaak. Hy kon dit nie regkry nie. As kultuur eers gevestig is, is die fondament om te oorleef reeds gelê.
Die Afrikaanse taal, juis seker omdat die Engelse dit probeer uitroei het, was te sterk om uitgeroei te word en was die heropbou van die nasie deur middel van die taal een van die groot bydraende elemente tot nuwe groei in die Afrikaner nasie gelei het.
Privaat skole is begin. Skole soos Paarl Gimnasium, Potchefstroom Gimnasium, Afrikaan Hoër Meisie en Seunskole en eie Afrikaanse universiteite soos Stellenbosch, Potchefstroom, Pretoria en later die Randse Afrikaanse Universiteit, het uit Afrikaner oorde ontstaan.
Die oorlewing van hierdie inrigtings is tans almal in die weegskaal as gevolg van massas wat geakkommodeer moet word.
Massas swart mense wat nog nie eens tot by die kultuur van groei deur kennis ontwikkel het nie. Swart mense wat nieteenstaande die feit dat hulle geskiedenis hier aan die suidpunt van Afrika omtrent net so ver teruggaan as die eerste wit mense se landing aan die Kaap, steeds stamgebonde is met elke stam wat sy eie taal praat. Fanagalo, die “myntaal” is seker die naaste wat hulle aan een taal in die volgende duisend jaar sal kom, tog word dit ook as ’n “Slawe-taal” verwerp alhoewel al die myners dit gebruik om mekaar te verstaan synde dat die swart werkers uit verskeie stamme in die myne werk en hulle nie mekaar se taal kan verstaan nie.
Dit in teenstelling met die wit mense wat uit verskeie land hulle hier aan die ongerepte Afrika se suidpunt ’n nuwe bestaan gemaak het en tweehonderd jaar later net een taal, buiten Engels wat die koloniale taal was, gepraat het.
’n Verdere bydrae wat die Afrikaner moes doen was die ontwikkeling van plaasskole op plase waar boerdery-praktyke deel van die daaglikse lewe was aangesien die meeste kinders ’n boerdery agtergrond gehad het en beroepe soos ingenieurswese, of enige ander beroep in die wetenskappe nie toeganklik vir die gemiddelde gegradueerde was nie.
Na Uniewording het die Suid-Afrikaanse regering meer magte bekom en die plaasskole is orals in die yl bewoonde landelike gebiede geopen, in die veronderstelling dat die skole, in die meeste kosskole wat koshuis akkommodasie aan leerlinge gebied het, redelik onafhanklik sover voedsel aan betref, kan voortbestaan.
Bekker was een van hierdie skole.
(Word volgende week vervolg – Groenvlei Sentrale Skool op Sentrum)


title: Die begin van die einde van buitelandse beleggings

maintext:
Die onteiening sonder vergoeding van BMW se motorbou-aanleg insluitende enige intellektuele eiendomsreg, die onteiening van Disney se filmregte in Suid-Afrika in weerwil van die Berne Konvensie en die onteiening van genoteerde aandele van multinasionale maatskappye, kom in gedrang indien die wet op onteiening sonder vergoeding soos deur die ANC en veral die EFF deur die parlement vrot gedruk word.
Volgens ‘n mediavrystelling van die VF Plus het die party vasgestel dat enige internasionale belegging in Suid-Afrika blootgestel is aan onteiening sonder vergoeding. Die ooglopende uitwerking hiervan is dat beleggers eerder hulle beleggings uit die land sal onttrek terwyl die vervalde handelsooreenkoms steeds tydelike regskrag het.
Die VF Plus sê dat Suid-Afrika nog net dertien bilaterale handelsooreenkomste wat beskerming vir beleggers bied in geval van onteiening in plek het, en dit gaan nie hernu word wanneer dit verval nie. Daar bestaan ook 9 vervalde handelsooreenkomste wat steeds vir ‘n bepaalde tyd in werking is nadat dit verval het.
Dit blyk uit geskrewe vrae wat gerig is aan die minister van handel en nywerheid, en antwoorde wat aan die VF Plus verstrek is.
Ingevolge die dertien bestaande en nege vervalde handelsooreenkomste moet lande en hulle beleggers van wie in “nasionale belang” onteien word, streng volgens markwaarde vergoed word. Dit sluit lande in soos Duitsland, België, Nederland, Italië, Suid-Korea, Rusland, China, Kuba en selfs Zimbabwe (laasgenoemde sedert 2010).
In die plek van die ooreenkomste het Suid-Afrika egter die Wet op die Bevordering en Beskerming van Beleggers in plek geplaas wat, anders as wat die benaming aandui, feitlik geen beskerming aan beleggers bied indien hul belange sonder vergoeding onteien sou word nie. Die wet kom outomaties in werking sodra ‘n betrokke handelsooreenkoms se operasionele tydperk verstryk het.
Van groot belang is artikel 10 van die wet wat bepaal dat internasionale beleggers die reg tot eiendomsreg soos vervat in terme van artikel 25 van die grondwet het. Die implikasie is dat enige wysiging van artikel 25 van die grondwet om onteiening sonder vergoeding te vergemaklik ook dus van toepassing sal wees op internasionale beleggers se bates.
Die wet maak verder geensins voorsiening vir internasionale arbitrasie nie – anders as die handelsverdrae – en enige dispute sal alleenlik deur Suid-Afrikaanse howe bereg word. Suid-Afrika se ander handelsvennote moet dus nou hier belê met die wete dat hul beleggings verbeur kan word sonder enige internasionale regsbeskerming of -ingryping. Beleggers is dus uitgelewer aan enige interpretasie of wysigings van artikel 25 van die grondwet.
Die verdrae wat reeds verval het, bied ‘n verdere werking van gewoonlik tussen 10 en 20 jaar nadat dit verval het ter beskerming van beleggings. Dit spreek egter vanself dat beleggers nie waarde aan so ŉ ooreenkoms sal heg indien ŉ land aandui dat hy onteiening sonder vergoeding as wettig beskou nie.
Ironies is internasionale beleggers alreeds blootgestel aan ontneming sonder vergoeding – in teenstelling met onteiening – soos reeds neergelê in ŉ toetssaak – die AgriSA mineralebronne-saak – waar beslis is dat die staat eiendomsreg kan ontneem deur homself as kurator daarvan aan te wys.
Dit is bekend dat die huidige wet nie met ope arms deur die internasionale beleggersgemeenskap verwelkom is nie en die VF Plus was hewig gekant teen die inwerkingstelling daarvan juis omdat dit beleggers sal verdryf.
Die Amerikaanse Handelskamer het dit toe reeds (2015) op rekord geplaas dat tot R1.35 triljoen se beleggings in die balans hang weens die moontlike uitwerking van die wet.
Voorleggings van die Amerikaanse Nywerheidskamer (NPC)- en die Europese Kamer van Handel en Nywerheid in Suid-Afrika (EUCCISA) aan die parlement se portefeuljekomitee oor handel en nywerheid het dit duidelik gemaak dat die groot onsekerheid rondom Suid-Afrika se ekonomiese beleid die hoofrede vir die wantroue is.
Dit was voor die skok van onteiening sonder vergoeding en die ANC sal beleggers nou nog minder oorreed om plaaslike te belê. Die regering het geen ag geslaan op die waarskuwings van 2015 nie en het tewens uit sy pad gegaan om beleggers verder af te skrik.
Indien die ANC die privaatlede wetsontwerp verwerp, sal dit ‘n duidelike boodskap aan die wereld stuur dat hulle beleggings nie veilig is nie. Dit kan lei tot disinvestering en selfs sanksies teen die ANC-regering.
Ses mynwerkers dood na bus aan die brand gesteek is
Maroela Media berig dat vyf mense in hegtenis geneem is nadat ’n bus vol mynwerkers Maandagaand by die Driekop-busstasie buite Burgersfort naby Lydenburg waar mynwerkers opgelaai is vir die nagskof aan die brand gesteek is.
Die bus vol mynwerkers is met opset aan die brand gesteek nadat die bus omstreeks 20:00 by die stasie stilgehou het om die werkers op te laai.
Twee verdagtes het vlambare vloeistof oor die bus uitgegooi, dit aan die brand gesteek en vinnig uit die bus gespring.
Ses werkers het in die voorval doodgebrand.
Die polisiewoordvoerder, Brigadier Motlafela Mojapelo het aan Maroela Media gesê dat ’n spesiale taakspan het twee dae en nagte deurgewerk om die “gruwel voorval” te ondersoek. Dit het daartoe gelei dat vyf verdagtes op verskillende plekke in hegtenis geneem is.
Die vyfe verdagtes, tussen 1 en 30 jaar oud, sou gister, Donderdag, in die Mecklenburg Landdroshof op ses aanklagte van moord, poging tot moord en opsetlike saakbeskadiging verskyn.
Die hele bus met sowat 50 mense binne-in het onmiddellik vlam gevat. Van die passasiers kon daarin slaag om deur die vensters te ontsnap. Altesaam 28 mense is met brandwonde na die hospitaal gehaas.
Volgens Majapelo kan nog inhegtenisnemings moontlik volg.


title: Bakkie voor trein eis 7 lewens

maintext:
Sewe mans is vanoggend vroeg dood nadat die bakkie op die Buttskop spoorkruising in Blackheath Kaapstad vasgeval het en deur ‘n aankomende trein getref is.
Volgens die polisiewoordvoerder, Lt.kol Andre Traut, het die botsing Vrydagoggend omstreeks 05:45 gebeur terwyl die mense vermoedelik op-pad werk toe was. Verdere ondersoek na die oorsaak van die ongeluk sal gedoen word, het hy gesê.
Die United National Transport Union (Untu) het motoriste gemaan om uiters versigtig te wees as hulle spoorkruisings oorsteek.
Steven Harris, algemene sekretaris van UNTU, het gesê dit is tragies dat mense hulle lewens verloor omdat bestuurders van voertuie nie die nodige voorsorg tref nie, veral is dit by spoorkruisings kom.
Hy het verder genoem dat treine wat op spoed is eers tot stilstand sal kom nadat die noodrem geaktiveer is en dit kan tussen 500m en een kilometer wees. Daar is geen voorkomende maatreël wat die treindrywer kan neem om die ongeluk te vermy indien die bestuurder nie die aksie neem om uit die pad van die trein te kom nie.


title: ‘n Dorp wat draai of ‘n dorp in sy maai?

maintext:
Die onlangse uitsending op Kyknet wat ons liewe dorpie as gevallestudie gehad het, het soos verwag, weereens baie emosie ontlok. Enige kommunikasiekundige sal vir jou sê, as daar emosie is, bly weg van woorde op papier, en praat gesig-tot-gesig, want woorde op papier kan nie jou bedoelde emosie oordra nie.
Vir ‘n persoon wat opgewonde is, maak die geskrewe woorde dalk meer opgewonde, maar vir iemand wat frustreerd is, maak dit dalk net meer frustreerd, want die een wat lees plaas sy emosie tussen die woorde. Met dìe risiko duidelik in gedagte, gaan ek tog poog om woorde op skrif te deel, met die hoop dat ‘n gesprek wel iewers ook gesig-tot-gesig kan plaasvind.
Kom ons begin by die begin – ons liewe dorpie (en my definisie sluit Northam, Rooiberg, Leeupoort ens. in). Op sy knieë, gebuk onder jarelange politiese en administratiewe wanbestuur, sy wonde duidelik sigbaar met kragonderbrekings, wateronderbrekings, “pot holes”, vullis die wêreld vol, werkloosheid, sosiale probleme, en so kan die lysie aangaan… ‘n Dorp in ‘n diep, amper donker gat!
En wie sit onder in daardie amper donker gat… ons dorpie(s) se inwoners. Dit is dus heeltemal te verstane dat daar frustrasie, angs, moedeloosheid, weerloosheid, woede en soveel ander emosies in ons dorpie se inwoners woel. Nog meer so as jy een van die inwoners is wat ons dorpie geken het toe dit ‘n juweel in die Bosveld was, en nou met teleurstelling om jou kyk.
In enige boek moeilik, bitter moeilike emosies om deur te werk, en emosies wat elkeen op sy eie spoed en gemoed besig is om te probeer verwerk. So, weet dat hierdie nie nog ‘n poging is om jou emosies te probeer kritiseer nie… ek voel net soos jy!
Ek en my familie sit saam in die amper donker gat, maar deur genade het jare se gestamp, stoot, en beitel ons geleer dat die keuse voor ONS EIE DEUR lê, en dat ons die enigstes is wat kan besluit wat ONS KEUSE is. Vir ons het die diep, amper donker gat ons by twee keuses uitgebring… bly ons of ry ons, en as ons bly, wat dan, gaan ons kla of gaan ons doen?
Jy sien, my naïwe teorie is as volg, en ek deel dit nie om jou te probeer ompraat nie, maar om jou ook aan die dink te kry. As jy weet dit is ‘n amper donker gat, hoe klim ons daaruit? Die munisipale koffers is meer as leeg, die wonde in party plekke groter as een jaar se behandeling, en die algehele ekonomiese toestande is swaar, so hierdie gat is groot en diep.
So, wat doen ons, wel, ONS GOOI KLIPPE! Nie om iemand raak te gooi nie, maar om die diep, amper donker gat weer vol te probeer kry. Die klippe wat ons probeer gooi is “DOEN” klippe. Die goeie nuus uit ons ervaring is, hoe meer “doen” klippe ons gooi, hoe meer ontmoet ons mense wat ook “doen” klippe gooi of wil gooi.
Ja, vir ons wat onder in die gat is voel dit of die klippe partykeer op ons koppe val, maar solank dit ‘n “doen” klip is, maak dit die gat voller as wat die gat was.
Die Kyknet “doen” klip het duidelik op ‘n paar koppe geval, maar glo my, hoe nikseggend die “doen” klip mag lyk, dit was ‘n “doen” klip wat alreeds ander “doen” klippe aan die rol het. Die dorp kon die produksie weier, en ons kon ook nie al ons probleme, soos die elektrisiteitsprobleem, as deel van die program kry nie – wat hoe neem mens nou ‘n kragonderbreking met ‘n kamera af?
Dus, was die besluit dat hierdie Kyknet “doen” klippie wel sekere dinge kan aanspreek en “doen” beter is as niks, maar dat dit wel net nog ‘n ‘klein’ poging in die groter poging is om ons diep, amper donker gat toe te kry.
Northam en ander dorpies in ons gebied was ook nie vergete nie, glo my Kyknet weet ook van Northam se probleme, maar dit was die Kyknet span se keuse watter “dorpies” hulle wou besoek op grond van kriteria wat hulle saamgestel het, nie die dorp nie.
Een persoon of gesin of groep se “doen” klippe sal nooit ons dorpie se diep gat kan vol kry nie, maar wat ek glo is dat hoe meer mense “doen” klippe gooi, hoe vinniger die diep gat weer vol kan word. Kom ek deel ‘n paar voorbeelde (en daar is baie meer) van “doen” klippe wat ek die diep, amper donker gat sien inkom:
Ons het “doen” klippe van gebed vir ons dorp. ‘n “War Room”, kerkgemeenskappe – swart, wit enige kleur – wat elke dag bid en iets vir sy medemens probeer doen.
Ons het mense wat vullis “doen” klippe gooi. Hulle ry met tye selfs ander se vullis weg waarvoor hulle nie eers betaal word nie.
Ons het myne wat groot hoeveelhede “doen” klippe gooi en ander wat mooi beplan dat hulle die diep, amper donker gat raak gooi sodat ons vinniger bo kan uitkom. So byvoorbeeld is daar ‘n vullisverwyderingmeesterplan reeds opgetrek en naby aan finalisering wat nie net die vullis probleem gaan aanspreek nie, maar werk gaan skep. Elke dag word “doen” klippe na hierdie poging gegooi.
Die betreklik nuwe munisipale administrasie (die werkers, nie die politici nie) gooi ook baie meer “doen” klippe as voorheen, en hulle weet ook hoe diep hierdie gat is en hoe baie mense in hulle eie administrasie nie genoeg “doen” klippe gooi nie, maar hier is ‘n paar dinge wat al in die diep, amper donker gat ingegooi is… ‘n funksionerende rioolwerke – wanneer laas het jy die stank geruik as jy die dorp inry?
‘n Opgedateerde geintegreerde ontwikkelingsplan wat verskeie projekte vir Northam oogmerk; bywoning van kritieke distrik- en provinsiale beplanningsvergaderings en baie meer, maar met die gat wat so diep is sien en voel ons nie nou al die verskil nie, en ja, BAIE meer “doen” klippe moet deur hulle oor jare gegooi word.
Daar is ‘n groep mense wat besig is om toerisme “doen” klippe te gooi, want dit kan werksgeleentheid skep, befondsing vir ons dorp bekom en nog baie meer. Daarom is die pad na Marakele Nasionale Park ook belangrik.
Dalk nie in vergelyking met ons huidige probleme in die diep, amper donker gat nie, maar wel oor die medium-termyn om toeriste vinniger by ons dorp uit te bring en “geld-doen” klippe saam te bring wat uiteindelik die hele munisipale area kan bevoordeel.
Daar is ‘n groep mense wat besig is om “doen” klippe te gooi wat meer as 700 werksgeleenthede teen die einde van die jaar sal skep… en die getal word met werklike projekte gedryf.
‘n Privaat-hospitaal groep het onlangs ‘n groot “doen” klip in ons gat gegooi, en dit kan help om van ons “wonde” te behandel. Net so het ‘n myngroep honderde huise in Northam begin bou om meer inwoners te huisves. Investering van buite die dorp is ‘n belangrike teken of ons vorentoe beweeg, of nie!
Nog meer voorbeelde van “doen” klippe is aan die gang, en die “doen” klipgooiers sien al bietjie meer lig in die diep, amper donker gat, maar hulle sien ook dat die gat diep is en elke “doen” van elke inwoner gaan benodig oor te minste vyf jaar en meer.
Watter “doen” klippe kan jy oorweeg om te gooi?
Dink wat ons oor ons dorpies sê en of dit “doen” of “kla” klippe gooi. Ons het rede om te “kla”, maar niemand bring “geld-doen” klippe na ‘n plek wat sy eie gat net dieper en dieper grou met “kla” klippe nie.
As daar publieke byeenkomste geadverteer word, woon dit by en kom hoor watter “doen” klippe moet gehelp gooi word of kom maak voorstelle watter “doen” klippe nodig is, en sê ook sommer watter “doen” klip jy gaan help gooi.
Hou jou eie, en vra jou buurman om sy eie erf skoon en netjies te hou en rapporteer die wat vullis onwettig strooi.
As dit in jou geloofsraamwerk is, hou aan bid. Die wat glo sal weet ons is aan net een “Bestuurder” verantwoordelik, maar dat Hy vra dat ons die leierskap oor ons aangestel sal respekteer, bystaan en ondersteun.
Weereens, kan ek nog baie voorbeelde met jou deel…
So, is ons ‘n dorp wat draai of ‘n dorp in sy maai… bly ons of ry ons, en as ons bly, wat dan, gaan ons kla of gaan ons doen? Hoop om meer van die “doen” klipgooiers te ontmoet.
Ingestuur deur Jacques Blaauw, ‘n Thabazimbi “doen” klipgooier


title: Mooinooi: DNA-uitslag gehou vir verdere ondersoek

maintext:
Drie van die agt verdagtes wat verdink word van die ontvoering en moord op Anisha (30) en Joey (32) van Niekerk van Mooinooi, is borgtog Donderdag in die Brits Landdroshof toegestaan. Die ander vyf se borgtog is geweier.
Die staatsaanklaer, Christine Molautsi, het by die aanvang van die hofverrigtinge gesê dat die uitslae van die DNS-toetse ontvang is op beendere wat weke na die Van Niekerk egpaar se verdwyning gevind is, is ontvang.
Die woordvoerder van die polisie in Noordwes, Ao. Mpeile Talane, het later buite die hof bevestig dat die DNS-toetse ontvang is, maar het gesê dat hy nie in die stadium bekendmaak aan wie die beendere behoort nie aangesien hulle steeds met hulle ondersoek besig is.
Maroela Media berig dat die borgaansoeke, wat sedert 18 Januarie sporadies voorgekom het, as ’n skedule 6-misdryf aangehoor is wat beteken dat die beskuldigdes moes bewys dit is in die belang van geregtigheid en dat daar buitengewone omstandighede bestaan hoekom hulle borgtog toegestaan moet word.
Oor beskuldigde no 1 (die Mosambiekse man) het Landdros Semakuleng Thamage gesê hoewel die beskuldigde drie minderjarige kinders het en sy meisie swanger is, kan nie as buitengewone omstandighede geag word nie. Die beskuldigde het vroeër aangedui dat hy onskuldig gaan pleit en dat hy nie die identiteite van die staatsgetuies ken nie. Sy borgtogaansoek is geweier.
Oor beskuldigde no 2 (die sogenaamde baasbrein) het Thamage getuienis wat tydens die hofverrigtinge gelewer is herhaal, ondermeer dat die man R40 000 per maand verdien deur motors te koop en te verkoop en dat hy beweer dat hy drie eiendomme besit wat nog nie op sy naam geregistreer is nie omdat “die prokureurs nog besig is met die oordrag”. Die staat het egter volgehou dat all drie die eiendomme volgens munisipale rekord in ’n Paul van Niekerk se naam geregistreer is.
Hoewel die verdagte onderneem het dat hy nie probleme sal veroorsaak nie indien hy op borgtog vrygelaat word nie en dat hy aan ’n kroniese siekte ly, is sy borgtog geweier.
Beskuldigde no 3 (die 18-jarige Mosambiekse man en broer van beskuldigde no 1) het aangedui dat hy wel ’n Suid-Afrikaanse burger is en dat hy nie weet wat met sy geboortesertifikaat gebeur het nie aangesien hy sy ma gevra het om sy sertifikaat vir hom te bring.
Hy was volgens die staat een van die beskuldigdes wat die slagoffers losgemaak het van waar hulle gehang het, hulle verkrag en weer gehang het.
Beskuldigde no 4 (die 36-jarige man) se borgtogaansoek is ook geweier aangesien ‘n vorige oortreding van huisbraak teen hom aanhangig gemaak is. Hy het tydens die borgtogaansoek aangedui dat hy onskuldig gaan pleit tydens die verhoor, dat hy die pa van twee kinders is en dat hy aan MIV ly en nie die nodige behandeling in die tronk hiervoor sal ontvang nie. Die redes het egter nie vir Thamage oorreed om borgtog aan hom toe te staan nie.
Beskuldigde no 5 (die 33-jarige man) is nie getroud nie, maar is die biologiese pa van vyf kinders. Hoewel hy geen vorige oortredings teen hom het nie en ook van voorneme is om tydens die verhoor onskuldig te pleit, het sy borgtogaansoek ook misluk.
Beskuldigde no 6 (die baasbrein se seun) het die oorledenes geken maar beweer dat hy geensins by die misdaad betrokke was nie. Borgtog van R10 000 is aan hom toegestaan. beskuldigde no 6 se vriendin (die 18-jarige meisie) is ook op borgtog van R10 000 vrygelaat.
Die agtste beskuldigde (die 21-jarige vrou van die vermeende baasbrein) is borgtog van R20 000 toegestaan.
Die borgtog van die drie beskuldigdes is toegestaan op voorwaarde dat hulle Maandae en Vrydae tussen 06:00 en 18:00 by die Rustenburg-polisiekantoor moet aanmeld, dat hulle nie Brits en/of Rustenburg mag verlaat sonder die ondersoekbeampte se toestemming nie en dat hulle nie plot 171 Buffelsfontein, waar die misdrywe na bewering gepleeg is, mag besoek nie.
Die hof het ook gehoor dat een van die staatsgetuies in die saak in ’n getuiebeskermingsprogram geplaas is.
Vorige berigte oor Joey en Alisha van Niekerk kan op Maroela Media gelees word.


title: Nuwe wetgewing voorsien dat selfoon-data oorgedra kan word

maintext:
Die Onafhanklike Kommunikasie Owerheid van Suid-Afrika (Icasa) het Donderdag bekend gemaak dat in terme van die nuwe wetgewing Suid-Afrikaners binnekort in staat sal wees om ongebruikte data van die een maand na die volgende te kan oordra.
Dit beteken dat daar van selfoon maatskappye verwag word om kliënte van ‘n opsie te voorsien om ongebruikte data te kan oordra.
Hierdie nuwe regulasies word gesien as ‘n oorwinning vir miljoene verbruikers wat reeds vir jare ‘n stryd voer teen data wat eenvoudig wegraak en die outomatiese prys op data wat jy nie in ‘n bondel verkry nie.
Dit sal ‘n besliste uitwerking hê op hoe mobiele foon gebruikers besigheid sal doen deur die optimale gebruik van data om met hulle kliënte te kommunikeer.
Die nuwe regulasies wat volgende week in die Gazette sal verskyn verwag van diensverskaffers om gebruikers in kennis te stel sodra hulle minder as 50% data oor het en sodra data-gebruik vlakke van 80% en 100% bereik.
Huidig is databondels wat deur die meeste netwerke verskaf word slegs geldig vir 30 dae na aankoop daarvan. Dit is veral die armer deel van die bevolking wat hierdeur getref word.
Diensverskaffers sal 30 dae gebied word om by hierdie reëling in te skakel nadat dit in die Gazette gepubliseer is.
Volgens Icasa sluit die voorlopige reëlings die voorstel in dat voorafbetaalde bondels ‘n maksimum vervaldatum van drie jaar, in terme van afdeling 63 van die Verbruikers Beskermings Wet, moet hê.
Nog ‘n saak wat die Suid-Afrikaanse selfoongebruiker in die gesig staar is die hoë koste van data wat gedurende 2016 die gewilde #DataMustFall promosie ontketen het.


title: Laerskool Thabazimbi Netbalspelers vir Bokkiespan gekies

maintext:
Drie netbalspelers van Laerskool Thabazimbi is opgeneem in die o/13 Netbal-Bokkiespan wat gedurende die Julievakansie aan die Bokkietoernooi gaan deelneem. Tydens die Bokkieweek kom al die streke se Bokkiespanne teen mekaar te staan. Twee van die drie spelers het hul posisies in die span terwyl die derde hulle as reserwe sal vergesel.
Hulle is op die foto van links: Anina de Swardt (reserwe), Kaila Röhrbeck en Amy-Leigh Pretorius.


title: Weeklikse Wateronderbreking

maintext:
Beplande wateronderbreking
Die Thabazimbi Plaaslike Munisipaliteit het besluit om voorkomende instandhouding op die hoof watertoevoerpyp op ’n weeklikse basis te doen.
Dit beteken dat die totale watertoevoer tot die dorp vir een dag per week vanaf 07:00 tot 19:00 afgesny sal word.
Dit word gedoen om die watertoevoer te verbeter en onvoorsiene watertoevoer onderbrekings te voorkom.
Neem hiermee kennis dat die watertoevoer op Woensdag 30 Mei gedurende die bogenoemde tyd onderbreek sal word.
Die munisipaliteit maak verskoning vir enige ongerief gedurende die genoemde tydperk.
Planned water interruption
The Thabazimbi Local Municipality is embarking on preventative maintenance on the main supply pipe line on a weekly basis.
The maintenance requires total shutdown of the water supply once a week from 07:00 till 19:00.
The exercise is done to improve water supply and reduce unforeseen water interruptions.
You are therefore informed that water supply will be interrupted on Wednesday 30 May 2018 during the abovementioned times.
TLM apologise for the inconvenience caused during the exercise.


title: Hannes Brümmer skitter by KunsteGrot met “Wie’s jou Pappa”

maintext:
’n Pa wat as tuisbly-pa na sy eers-geborene moet omsien, is op ’n skreeusnaakse manier deur Hannes Brümmer Vrydag op die KunsteGrot se verhoog uitgebeeld.
Hannes is ’n ou bekende op die verhoog en televisie. So was hy onlangs op kykNET te sien in Elke Skewe Pot, in die fliek, Vuil Wasgoed asook in die pantomime, Doringrosie wat twee maande lank by Emperor’s Palace te sien was.
Hy tree gereeld by die groot kunstefeeste op en het talle kere sy hand aan die pen geslaan en meegedoen aan die skryf van vele komedies en pantomimes.
Met Wie’s jou Pappa het Hannes, wat drie jaar gelede vir die eerste keer pa geword het, iets vir homself geskryf oor sy wedervaringe as pappa van ’n klein dogtertjie.
Die gehoor het aan sy lippe gehang met sy siniese blik en sy tong ferm in die kies, waar hy nie doekies omgedraai het oor die vrese, vreugdes en verantwoordelikhede van pa-wees nie.
Die aanvang van ’n nuwe lewe bring ’n magdom onbekendes, reuke en klankies, maar uiteindelik ’n liefde soos geen ander.
Die gehoor het reeds goed aangepas met hierdie teateraande om piekniekmandjies met eet- en drinkgoed te pak en ’n gesellige kuier daarvan te maak.
Die volgende groot aanbieding is KunsteGrot se Twaalfde Bestaansjaar van die KunsteGrot wat op 21 Junie met ’n heerlike Sop-en-Sjerrie-aand gevier gaan word. Die gewilde Touch of Class sal die verhoog volmaak met hulle uiters gewilde vertoning.
Sit maar by voorbaat die geldjies weg en kom deel in hierdie lekker kuier saam in die KunsteGrot.
Toegang is R200 per persoon en sluit die Sop-en-Sjerrie in. Almal is steeds welkom om hul eie piekniekmandjies ook saam te bring.


title: 13 Sterf in drie selfmoordbomaanvalle op Katolieke Kerke

maintext:
‘n Familie van ses was verantwoordelik vir drie aanvalle op Katolieke kerke Sondagoggend in Indonisië wat die lewens van 13 mense geëis het terwyl meer as 40 kerkgangers tydens die aanvalle beseer is.
Volgens die polisie in Indonisië was dit die grootste aanval op ‘n godsdienstige minderheid in die land met die grootste Moslem meerderheid in die wêreld en was dit die mees geweldadigste aanval die afgelope dekade.
Sondag het ‘n vrou en haar twee dogters, wat almal plofbare gordel gedra het, haarself in een van die kerke opgeblaas. Haar man en sy twee seuns het die twee ander kerke geteiken.
Volgens die polisie was die betrokke familie een van honderde Indonisiese gesinne wat vanaf Sirië af terug gekeer het waar die sogenaamde Islamietiese Staat die regeringsmagte beveg het.
Indonisië wat uit sowat 17 000 eilande bestaan het reeds ‘n lang stryd teen Islamitiese Militante oor die afgelope 15 jaar.
Die ergste aanval deur die Islamitiese Militante was die 2002 Bali bomontploffings waarin 202 mense, meestal buitelandse toeriste, omgekom het.


title: Nuwe energiehoop nie meer uit donker steenkoolmyne, maar van die liggewende son

maintext:
Die VF Plus berig dat die begrotingsposdebat van die Departement van Energie sekere ligpunte inhou deurdat Suid-Afrika feitlik weer geposisioneer is om voordeel te trek uit ‘n ander energiebron, naamlik die baie sonskyn in ons land deur sonpanele en beter storingsmeganismes.
Dan is daar ook ander natuurlike kragbronne soos windkragopwekkers en ander ontwikkelende tegnologieë.
Die vraag is egter of die regering se beleid korrek geposisioneer is om hierdie ekonomiese dividend werklik te benut? Die geskiedenis leer ons dat dit nie heeltemal die geval is nie, veral weens druk van Eskom. Daarom is dit verblydend om te verneem dat werk gemaak word van die nuwe Geïntegreerde Hulpbronplan en dat met rolspelers gekonsulteer sal word rakende die tegniese verslag wat die plan gaan onderlê.
In die dae van energie-onkunde, toe klimaatsverandering beskou is as ‘n prehistoriese gebeurtenis, toe besoedeling van steenkoolkragstasies in onskuld “die reuk van vooruitgang” genoem is en toe waterskaarste iets in die Sahara was, het Suid-Afrika sonder skroom steenkool verbrand om die goedkoopste energie in die wêreld te produseer. Daardie tyd is nou verby.
Die regte beleid sou wees om die elektriese netwerk oop te stel vir enige produsent wat aan veiligheids- en kwaliteitstandaarde voldoen onder die vaandel van ‘n onafhanklike netwerkoperateur.
As die dak van elke fabriek, huis, plaasskuur en winkelsentrum bedek is met sonpanele; as elke plaas ‘n reeks sonpanele soos ŉ kudde skape het, en as dit gedoen word oor die lengte en breedte van die land, sal dit die afhanklikheid van steenkool aansienlik verminder. Vir perspektief: Veertigduisend hektaar sonpanele sal Eskom se totale opwekkingsvermoë dupliseer.
Verbeel jou dat bykans elke nuwe laekostehuis wat gebou word ook sonpanele en bergingsmeganismes insluit wat gekoppel word aan die plaaslike en nasionale kragnetwerk. Minder gegoede huishoudings sal enige oorskot elektrisiteit aan die stadsraad of aan enige streeks- of nasionale verskaffer kan verkoop. Sodoende word ‘n passiewe inkomste gegenereer wat nie net die armes sal help nie, maar die ekonomie in elke dorp en landwyd sal stimuleer.
Die groot struikelblok op hierdie pad word Eskom genoem. Hy het ŉ absolute monopolie wat deur die staat beskerm word met die vryheid om deel te wees van staatskaping deur SEB-kaders die alleenreg op die verskaffing van steenkool te gee teen enorme opgeblase pryse wat die totale ekonomie benadeel.
Die realiteit is dat al hoe meer mense en ondernemings self-help kragopwekkingsvermoëns gaan skep en dat – soos in die geval van die Gautengse E-tolstelsel – hulle net nie ag gaan slaan op lisensiëringsvereistes nie.
Die VF Plus beskou die monopolie wat Eskom op die oomblik het, as ongrondwetlik en onvolhoubaar. Eskom se tariewe maak krag al hoe meer onbekostigbaar.
Die voorgenome geïntegreerde hulpbronplan moet beplan vir die deregulering van die kragbedryf en Eskom moet voorberei word om opgebreek en verkoop te word. In ‘n nuwe kragmark sal mededinging van verskeie kragverskaffers verseker dat elektrisiteit weer goedkoop word en dat individuele huishoudings ‘n inkomste kan skep deur hul oormaat elektrisiteit te verkoop.
Die antwoord lê ook nie in skaliegas of kernkrag nie. Sonkrag sal ŉ blywende oplossing bied en dit moet nou nagejaag word.


title: R1 miljoen boete of 10 jaar vir wildboer na onwettige renosterjag

maintext:
‘n Limpopo wildboer, Freitas Antonio Xavier, 57, is in die Lephalale Streekhof ‘n boete van R1 miljoen of 10 jaar gevangenisstraf opgelê op verskeie klagte wat ondermeer onwettige renosterjag insluit.
Die Provinsiale Kommissaris van die Suid-Afrikaanse Polisie in Limpopo, Luitenant Generaal Nneke Ledwaba, sê hy is verheug oor die vonnis van 7 Mei 2018. Dit volg op ‘n saak wat dateer van Januarie 2017 en wat deur die SAPD se Bedreigde Spesie Eenheid ondersoek is.
Die SAPD sê in ‘n mediaverklaring dat nougesette speurwerk daartoe gelei het dat die beskuldigde skuldig op die aanklagte gepleit het.
Tydens die ondersoek het die SAPD ondersoekspan die volgende renoster liggaamsdele in ‘n koelkamer op die plaas aangetref:
Agt renosterpote, sewe renoster karkasse en twee renosterkoppe.
‘n Renosterkarkas wat besig was om te ontbind asook twee renostervelle wat in die grond begrawe was is ook op die plaas gevind.
Daar word steeds gesoek na vermiste renosterhorings en inligting dat ‘n helikopter in die omgewing gesien is, het die vermoede laat ontstaan dat die renosterhorings na ‘n ander bestemming geneem is.
Xavier is skuldig bevind op klagte van die jag van beskermde spesie sonder permit, besit/skenking van renoster dele sonder permit asook die verkoop van renostervleis sonder die nodige permit.
Ledwaba het al die lede wat betrokke was by die ondersoek geprys en het hulle aangemoedig om niks ongeroerd te laat totdat diegene wat in besit van die renosterhorings is ook opgespoor word nie.
Enigeen met inligting word gevra om Adjudant Offisier Johannes Jurgens van Heerden by 082 814 4300 te kontak.


title: Kardiewe jaag weg en stop voor tronkhek

maintext:
Vier motordiewe wat Sondagoggend ‘n motor in Kaapstad gesteel het, het hulself teen die hek van Pollsmoor Gevangenis vasgery in hul poging om vir die polisie weg te jaag.
Volgens Kaapstad se polisiewoordvoerder, Wayne Dyason, is die motor in die Houtbaai gebied gesteel.
Die polisie is in kennis gestel wat hulle toe agtervolg het. Die diewe het reguit na die West Lake ingang van die gevangenis, wat slegs vir besoekers en tronkpersoneel wat op die eiendom bly gebruik word, gejaag. Hier het hulle uit die motor gespring en het die gevangenisterrein ingehardloop waar hulle toe in hegtenis geneem is.
Volgens Dyason het dit daarna by die aanklagkantoor uitgekom dat die verdagtes gesoek word in 35 sake van moord, poging tot moord asook diefstal en die besit van onwettige vuurwapens, wat teen hulle hangend is.
Nog twee verdagtes is in ‘n ander voorval gearresteer nadat die voertuig waarin hulle gereis het deur die polisie afgetrek en deursoek is. ‘n Replika vuurwapen, koevoet, messe en oorpakke wat gemerk is as Kaapstad Munisipaliteit eiendom, is in hulle besit gevind.
Hulle is aangekla vir die besit van ‘n replika vuurwapen, huisbraak toerusting en in besit van moontlike gesteelde eiendom.
Een van die verdagtes word ook gesoek vir ‘n Khayelitsha saak wat verband hou met wapens en ammunisie wat vanaf 2014 dateer.


title: Mediclinic Thabazimbi amptelik geopen

maintext:
Die nuwe Mediclinic Hospitaal in Thabazimbi is Donderdagaand 17 Mei amptelik geopen tydens ‘n geselligheid waartydens die uitvoerende hoof van Mediclinic Suider-Afrika, Koert Pretorius, en die Burgemeester van Thabazimbi, eerbare raadslid Midah Moselane, ‘n spesiale gedenkplaat onthul het ter viering van die geleentheid.
Verskeie hoogtepunte sedert 2000, toe die eerste privaathospitaalgroep die hospitaal by Iscor oorgeneem het, is tydens die geleentheid uitgelig.
Dit alles was ‘n verdere uitvloeisel nadat ystererts gedurende 1919 in die omgewing ontdek is. Hierdie ontdekking het tot die stigting van die Suid-Afrikaanse Yster- en Staalkorporasie (YSKOR) gelei en die ontwikkeling van die Ysterertsmyn op Thabazimbi.
Met die dorpstigting gedurende 1934 het die destydse mynbestuurder se eggenote, Mollie Jourdan, met die naam Thabazimbi vorendag vorendag gekom. Die naam is ‘n samestelling van die Sotho woord, thaba, vir berg en die Zulu woord, yensimbi, vir yster – berg van yster.
Die oorspronklike Thabazimbi Hospitaal het aan Yskor behoort en is gedurende 1954 in gebruik geneem. Alhoewel dit ‘n privaathopitaal was wat deur Yskor bedryf is, het dit die breë Thabazimbi gemeenskap gedien en is privaatpasiënte ook daar behandel.
Gedurende 1989 is daar besluit om van die hospitaal ontslae te raak en is die Oostelike blok deur drs Andries Buys en Pieter de Kock oorgeneem en is deur Curamed bedryf. Gedurende 2000 is die totale hospitaal opgegradeer om by nuwe regulasies aan te pas.
Die Westelike blok is deur die provinsie oorgeneem en as provinsiale hospitaal vir die Thabazimbi distrik bedryf. Met die opening van die nuwe Provinsiale hospitaal in Regorogile het hierdie behoefte ook verval.
Gedurende 2004 het die Mediclinic Groep Curamed Hospitaal oorgeneem en opgegradeer om sover moontlik tot op die Mediclinic standaard te bring. Uitbreiding van fasiliteite is egter gekortwiek deur die beperkte spasie waar die hospitaal bo in die dorp teen die berg geleë was. Nie net was parkering en verkeersvloei ‘n groot probleem nie maar die gebou was oud en opsigself ‘n groot beperking.
Die fasiliteite kon eenvoudig nie byhou by die aanvraag nie en sewe jaar gelede is daar besluit om na addisionele geboue te kyk. Die moontlikheid om die verpleegsterskwartiere by die gebou in te skakel is ook ondersoek maar dit sou net ‘n gedeelte van die probleem oplos.
Daar is toe besluit om ‘n totaal nuwe perseel te bekom waar ‘n moderne hospitaal met al die geriewe opgerig kan word.
Gedurende Augustus 2016 is daar met bouwerk begin met die eerste fondasies wat gegooi is. Die werk is in rekordtyd voltooi en teen Desember 2016 het Mediclinic Thabazimbi die nuwe hospitaal se deure vir die eerste pasiënte oopgestel.
Koert Pretorius het in sy openingsrede genoem dat Mediclinic Thabazimbi uit die staanspoor met heel ander as die normale nooddienste by ander hospitale te doen gehad het.
Sedert Desember het hulle suksesvol reeds vyf slangbyt pasiënte, twee pasiënte wat deur renosters aangeval is, verskeie pasiënte wat deur skerpioen gesteek is en een geval van ‘n pasiënt wat by die hospitaal gestabiliseer is na ‘n leeu-aanval, hanteer. Al hierdie gevalle wys op die unieke mediese behoeftes van die omgewing.
Hy het daarop gewys dat die personeel deurentyd gesondheidsorg opknappingskursusse ondergaan en dat dit Mediclinic se beleid is om bo-gemiddeld te presteer.
Sedert Mediclinic in 1983 in Suid-Afrika begin het, het dit uitgebrei met hospitale in Namibië, Switserland, die Arabiese Emeritate en deel dit ‘n hospitaalgroep in die Verenigde Koninkryk.
Hy het genoem dat privaat gesondheidsorg met heelwat struikelblokke te doen het. Die grootste uitdaging is die bekostigbaarheid van privaat gesondheidsorg. Een van die faktore wat ‘n groot invloed hierop het is die stygende lewensverwagting van ouer pasiënte, oordraagbare siektes en die vinnig stygende insetkostes wat nie tred hou met die werklike inflasiekoers nie.
Werklike koste moet per geval gemonitor word en dit wat buite die begrote skaal val moet aangespreek of die diens moet verbeter word.
Deur plaaslike dokters by die hospitaal te betrek, kan daar deur hierdie samewerking baie vermag word om die stelsel effektief te bedryf.
“Met die belange van die pasiënte wat ons op die hart dra, is ons daarop gefokus om te verseker dat die pasiënte se hospitaalondervinding aan hul verwagtinge moet voldoen terwyl dieselfde gehalte diensvlak gehandhaaf word,” se Koert Pretorius.
Hierdie ondervinding van pasiënte word voortdurend deur middel van ‘n internasionaal erkende aanlynopname gedoen, met Mediclinic Thabazimbi wat sesde is op die ranglys van die Groep se Suider-Afrika platform. Pasiënt-veiligheid is steeds ’n fokuspunt in die hospitaal soos die teater veiligheids-kortlys wat met die steun van dokters geïmplementeer word.
Die nuwe fasiliteit maak voorsiening vir 34 beddens en sluit in ‘n 24-uur Nooddiens Sentrum, verpleeginrigting, kinder- en hoësorg-eenhede. Verpleegstasies is gerieflik naby kamers ingerig om effektiewe monitering te verseker.
Die nuwe ultra-moderne laminêre-vloei teater verseker dat meer pasiënte plaaslik operasies kan ondergaan en het reeds ‘n toename hierin getoon. Daarby bied die hospitaal ook toegang tot radiografie, patologie en apteekdienste binne die hospitaal.
Hierdie is slegs fase 1 van die projek en fase twee, wat voorsiening maak vir nog twee addisionele sale asook ‘n addisionele teater, sal geïmplementeer word sodra die behoefte daarvoor bestaan.
“Mediclinic is ernstig oor hulle besigheid en het reeds R5 miljard begroot om van hulle hospitale in Suid-Afrika op te gradeer, addisionele gebou te betrek of na nuwe persele waar nuwe hospitale opgerig word te verskuif,” het Pretorius gesê.
Koert Pretorius het ter afsluiting die personeel asook die ondersteunende dokters bedank: “Ek wil hiermee erkenning gee aan die rol wat beide die personeel en dokters gespeel het om die sukses van Mediclinic Thabazimbi te verseker. Julle lojaliteit en toegewydheid oor talle jare word waardeer. Ons wens julle net die beste toe vir die toekoms en weet dat ons pasiënte op julle vaardigheid vir die komende jare kan staatmaak.”